Vreme 857 - Italija: Okostavanje politicke elite\nOkoštavanje političke elite\nMalo razloga za slavlje i nešto rana za vidanje. Tako izgleda italijanska vlada posle godinu dana na vlasti. U maju kada se obeležava prva godišnjica od polaganja zakletve izvršne vlasti sa Romanom Prodijem na čelu, bilo je dosta političkih prepirki oko jednog od najkontroverznijih programa koji je vlada do sada predstavila. Program koji bi u italijansku zakonsku regulativu trebalo da uvede neku vrstu "legalizacije" nevenčanih parova i, u izvesnoj meri, nekih seksualnih grupacija, izazvao je proteste visokih ešalona katoličke crkve. Vatikan je zazvonio na uzbunu ukazujući na "pretnju prirodnoj porodici", pozivajući parohije i katoličke organizacije na mobilizaciju. Ovaj poziv je iskoristila desničarska opozicija sa Silviom Berluskonijem na čelu da pokrene kampanju protiv vlade i njene parlamentarne većine. Među vodećom koalicijom, katolički MPS pa čak i pojedini ministri pohvalili su demonstracije i izrazili spremnost da u njima učestvuju. Dva ministra, Klemente Mastela (pravde) i Đuzepe Fjoroni (odnosi sa parlamentom), učestvovali su u demonstracijama koje su privukle više od pola miliona ljudi u Rim.\nUnutrašnja pukotina na pitanju "porodične politike" u vladajućoj većini je samo poslednja u dugom nizu koja je dostigla najkritičniju tačku u februaru tokom rasprave o obnavljanju italijanske vojne misije u Avganistanu. Čini se da se koalicija levog centra, koja je odnela tesnu pobedu nad Berluskonijem pre godinu dana, još uvek bori da pronađe pravi put kretanja napred, a da ne završi u političkom ćorsokaku.\nGRAĐANSKO SAMOORGANIZOVANJE: Antiamerički protesti u Vićenci\nSINDIKATI I PREDUZETNICI: Ekonomija je, čini se, u boljem stanju nego pre godinu dana. Početkom maja je Mudi, jedna od vodećih agencija za statistička istraživanja, uradila procenu performansi Italije. Industrijska proizvodnja se vratila iznad linije (plus 0,2 odsto u prva tri meseca 2007), a budžet je puniji. Nezaposlenost je na istorijski niskom nivou, nešto više od sedam odsto, ali najveći deo novih poslova je na određeno vreme i slabo su plaćeni. Značajno je da najveću glavobolju Prodiju zadaju upravo sindikati.\nPočetkom maja je ministar ekonomije Tomazo Padoa Skjopa predložio reformu zakona o penzionisanju. Tokom predizborne kampanje, koalicija levice je obećala "prevazilaženje" zakona o penzionisanju koji je uveo Berluskoni. Ovaj zakon počev od 2008. podiže minimalan broj godina za penzionisanje na 60. Padoa Skjopa je predložio da se ovaj zakon zadrži ili da se, u najboljem slučaju, povećanje broja godina za penzionisanje uvede postepeno (jedna godina više na svakih 18 meseci), kako bi se radnici duže zadržali na svojim radnim mestima i da bi se smanjilo finansijsko opterećenje budžeta.\nOva reforma odgovara zahtevima preduzetnika, ali je izazvala trenutne negativne reakcije sindikata. Sada, na početku leta očekuje se talas štrajkova u nekoliko javnih sektora, od školstva do transporta. Ovaj talas će se poklopiti sa drugim štrajkovima, na primer radnika u metalskoj industriji i novinara, koji zahtevaju obnavljanje kolektivnih ugovora i povećanje plata. Polako ali neizbežno zagreva se pitanje uslova rada radničke klase. To je trend koji je uspostavljen tokom mandata Berluskonijeve vlade, kada su sindikati pokušavali da poraze njegovu politiku. Bitka tokom predizborne kampanje je u velikoj meri vođena oko prava radničke klase i "socijalnih kriza", ali pošto je Berluskoni pobeđen čini se da nova vlada radi previše sporo. Povećan broj smrtnih ishoda vezanih za nebezbedne radne uslove (više od 1200 "nesrećnih slučajeva" sa smrtonosnim ishodom u 2006) razbesneo je i sindikate i građane. Mladi radnici su dodatno razočarani: Prvog maja u Milanu je više od 100.000 "precara" (radnici na rizičnim poslovima sa kratkoročnim ugovorima) učestvovalo u demonstracijama protiv vlade, pa čak i protiv glavnih radničkih sindikata koji, po rečima nekih od organizatora, naginju radničkoj politici nejednakosti koja je uspostavila prva italijanska vlada koju su činile koalicije levog centra i koja je bila na vlasti od 1996. do 2000. godine.\nDok su katolici protestovali u Rimu "da zaštite porodicu kao nedodirljivu osnovu društva", 300 kilometara južnije, u gradiću Sera, u provinciji Salerno (region Kampanje, u kojem je glavni grad Napulj), 400 policajaca i karabinjera silom je uklanjalo oko hiljadu sugrađana iz doline koja se nalazi u okviru zone pod zaštitom VVF-a. Neprijatan prizor u prelepom pejzažu. Građani Sere protestuju od decembra 2006, protiv plana da se u toj dolini napravi nova, velika deponija smeća. Ovu odluku je doneo Gvido Bertolaso, koga je Prodi postavio za "šefa specijalne komisije za upravljanje hitnim uklanjanjem otpada u Kampanji". Ta "hitnost" traje već 13 godina. Planirano je da se u regionu izgrade još tri deponije, a građani se učvršćuju u protestima, zato što "visoki komesar", kako kažu, preskače lokalne vlasti, sudstvo i volju javnosti. Mreža lokalnih komiteta, koji širom Italije zahtevaju drugačiji pristup zbrinjavanju otpada, uz više brige o okruženju, pozvala je na demonstracije za kraj maja u Napulju. Demonstracije su bile zabranjene, ali organizacioni komitet ih je premestio u samu Seru. Dan posle toga, u Seri je održan sastanak Pakta zajedničke pomoći, mreže "društvenih pokreta" koji, od Val di Suse na severu do Sicilije na jugu, okuplja lokalne zajednice koje vode borbu za zaštitu životne sredine. Ovo je nova vrsta opozicije, koja preskače uobičajeni način političkog udruživanja i koja dolazi odozdo umesto sa levice ili desnice. Kompletna politička elita sporo reaguje i odbacuje ove proteste kao "lokalne pokrete izvan-mog-dvorišta". Ipak, približavanjem lokalnih izbora održanih 26. i 27. maja u nekim mestima poput Vićence (grad koji protestuje zbog novih vojnih avio-baza Sjedinjenih Američkih Država) ovi pokreti su deo političkih jednačina koje je nemoguće zanemariti.\nNa Siciliji, koja je glasala ranije nego ostatak Italije, desničarska koalicija predvođena Berluskonijem zadržala je mesta gradonačelnika u Palermu i Raguzi, dva najvažnija grada uključena u predizbornu trku. Berluskoni je zatim požurio da pozove Prodija da podnese ostavku. Đanfranko Fini, vođa postfašističke Nacionalne alijanse i bivši potpredsednik vlade, govorio je o mogućem "Sarkozijevom efektu". Po njegovim rečima, predsednički izbori u Francuskoj su pokazali da desnica dostojna poverenja može pobediti. Međutim, u italijanskoj politici lokalni izbori tradicionalno slede obrazac koji je teško projektovati na nacionalnom nivou. Malo je vlada ranije palo zbog poraza na lokalnim izborima, pa to važi i ovog puta. Naročito zato jer je izborna kampanja bila neuobičajeno mlaka sa obe strane. Ovo bi se moglo protumačiti kao nagoveštaj dublje krize između političke elite i građana koji sve češće tvrde da ih partije i institucije ne uvažavaju dovoljno. Ova tvrdnja je bez sumnje deo italijanskog političkog folklora, ali se takođe bez sumnje češće ponavlja u nekoliko prethodnih godina. Još pre više od deset godina, na izborima 1996, dvojica suparnika bili su Prodi i Berluskoni. Činjenicu da su posle deset godina obojica još uvek u trci (sa svim svojim saradnicima) mnogi tumače kao znak političke okoštalosti, koju je gotovo nemoguće prevazići.\nKO TRPI VIŠE: Iako kriza pogađa obe koalicije, leva koalicija ipak trpi više. Kako bi izašle na kraj sa ovim razočarenjem, dve glavne partije vladajuće koalicije su prošlog meseca, na kongresima održanim istovremeno u Firenci i Rimu, odlučile da se ujedine. Demokratska levica (DS, glavni nosilac tradicije Italijanske komunističke partije, nekada najmoćnije komunističke partije na Zapadu) odlučila je da prestane da postoji i zajedno sa Margaritom (delom koalicije koji predstavlja centar) formiraće, do polovine oktobra, potpuno novu Demokratsku partiju u američkom stilu. Prodi i gradonačelnik Rima Valter Veltroni su već godinama radili na ostvarenju ove ideje. Predsednik vlade je potvrdio da je postignut istorijski cilj "udruživanja svih reformista" na italijanskoj političkoj sceni. Ovo bi moglo biti tačno, ali do sada je jedini ishod političkog braka to što se levičarska "struja" otcepila od bivšeg DS-a. Na redu je zamorna sezona političkih razgovora, rukovanja i slanja poruka na levom krilu Demokratske partije. Reformisani komunisti, jedna od dve komunističke partije prisutne u parlamentu, očigledno vodi neku vrstu "pregovora" koji mogu (ali ne moraju) da se završe formiranjem federacije: Reformisani komunisti, plus disidenti iz DS-a, plus Zeleni, plus Partija italijanskih komunista. Ukupno oko 12 procenata biračkog tela. Leva noga koja je dovoljno jaka da bude balans desnoj nozi (odnosno Demokratskoj partiji) vladajuće koalicije u naredne četiri godine na vlasti. Među aktivistima i simpatizerima, ipak, i udruživanja i preuzimanja ne izgleda da su išta više od partijskih pogodbi, koje imaju malo ili nimalo dodira sa stvarnim potrebama i željama građana.\nOno što, nasuprot tome, može imati dodira i sa potrebama i željama građana i sa dugim procesom transformacije koji oblikuje italijansko društvo ispod površine, jeste najvažniji zakon koji je do sada predložen parlementu od vlade. Novi imigracioni zakon, koji su potpisali ministar za društvenu solidarnost Paolo Ferero (iz partije Reformisanih komunista) i ministar unutrašnjih poslova Đulijano Amato (bivši čelnik Evropskog sporazuma), unosi neke važne promene u postojeći zakon, koji nosi ime Đanfranka Finija i Umberta Bosija, lidera ksenofobične Lige za sever.\nLAKŠE ZA IMIGRANTE: Glavna promena u zakonu, jeste lakše dobijanje dozvole boravka koja je noćna mora miliona migranata (zahvaljujući i sporosti italijanske birokratije). Novi zakon pojednostavljuje proceduru za njeno dobijanje i uvodi dozvolu za traženje posla. Mnogo važnija čak i od same pripreme zakona, koji još uvek može biti promenjen u parlamentu, čak i vrlo značajno, jeste procedura koju je uveo Ferero. Pre nego što je napisao predlog, održao je brojne "konsultacije" sa svim društvenim snagama zainteresovanim za povećanje broja pridošlica u Italiju; sa preduzetnicima koji, naravno, žude za novom radnom snagom, ali takođe i sa religioznim organizacijama (koje su ponekad jedina sigurna luka za migrante), nevladinim organizacijama, radničkim sindikatima... To još uvek nije zvanična procedura, ali je dobar početak koji može biti ponovljen i u drugim slučajevima, ukoliko vlada namerava da je usvoji kao dugoročnu strategiju. Ovo ne izgleda mnogo posle jedne godine, ali kao što su italijanski političari često pokazali, sigurno je moglo biti i mnogo gore.\nSmena na kormilu Svetske banke >\nIzmeđu prava i morala


Strategija ekonomskog blickriga Zapada je propala – DnevniZurnal\nStrategija ekonomskog blickriga Zapada je propala\nby admin 18/04/2022, 16:13 1.6k Views\nGlavni negativni faktor za rusku ekonomiju je pritisak Zapada uz pomoć sankcija, ali je Rusija taj pritisak izdržala. Pokušaj Zapada da uz pomoć sankcija izazove kolaps ruskog bankarskog sistema i nestašicu robe nije uspeo, izjavio je predsednik Rusije Vladimir Putin.\nPokušaj Zapada da sankcijama izazove kolaps u Rusiji nije uspeo\n„Računali su na to da će brzo oslabiti finansijsko-ekonomsku situaciju u našoj zemlji, da će izazvati paniku na tržištu, kolaps bankarskog sistema, masovnu nestašicu robe u prodavnicama. Ipak, sada već mogu sa sigurnošću da kažem, takva politika protiv Rusije je propala“, rekao je Putin na savetovanju o socijalno-ekonomskim pitanjima.\nRuski lider je naglasio da „strategija ekonomskog blickriga nije uspela“.\n„I ne samo to, sankcije su pogodile i one koji su ih uveli, ako uzmemo u obzir rast inflacije i nezaposlenosti, pogoršanje ekonomske dinamike u SAD i evropskim zemljama, pad životnog standarda Evropljana, devalvaciju njihove štednje. Rusija je, kao što sam već rekao, izdržala taj pritisak bez presedana. Situacija se stabilizuje“, rekao je Putin.\nPrema njegovim rečima, posle kratke pometnje na tržištu, potražnja u Ruskoj Federaciji se normalizovala.\n„Kada je reč o potrošačkom tržištu, nakon izvesne pometnje u potražnji za određenim vidovima robe, a to se u ovakvim situacijama stalno dešava, potražnja na malo se normalizovala“, rekao je Vladimir Putin.\nPotrebno ubrzati prelazak na plaćanje rubljama\nRuski predsednik je istakao da je potrebno ubrzati prelazak na rublje i nacionalne valute zemalja-partnera u spoljnoj trgovini.\n„Ograničenja koja su neprijateljske zemlje uvele protiv Rusije uticale su na mogućnosti domaćeg biznisa. Otežana je logistika uvoza i izvoza, stvorene su prepreke u obračunavanju isplata. Neophodno je pomoći preduzetnicima da reše te probleme, uključujući ubrazvanje prelaska spoljne trgovine na račune u rubljama i nacionalnim valutama zemalja koje su naši pouzdani poslovni partneri“, rekao je Putin i dodao da u novim uslovima ruska ekonomija treba da napreduje mnogo bržim tempom.\nOn je zatražio od Centralne banke i Vlade Rusije da objave mere koje će sprečiti pogoršanje položaja ruskih kompanija i preduzeća, kao i celokupnog stanovništva Rusije.\n„Potrebno je, očigledno, stalno pratiti situaciju u ekonomiji, na tržištu rada i opipavati puls, preduzimati pravovremene mere radi stabilnog i pouzdanog rada biznisa i preduzetnika. Centralna banka i Vlada Rusije to sve vreme uspešno rade“, zaključio je Putin.


Dr Živković održao vanrednu konferenciju za medije\nsubota, 25 april 2020 21:24\nDr Zoran Živković je na današnjoj vanrednoj online konferenciji za medije, pored izveštaja o trenutnoj epidemiološkoj situaciji u Valjevu i Kolubarskom okrugu, uputio demanti povodom jučerašnje informacije koja se pojavila u pojedinim medijima da je Krizni štab Opštine Ljig protiv njega, kao predsednika Stručno-operativnog tima grada Valjeva, podneo krivičnu prijavu zbog uznemiravanja javnosti i iznošenja neistina. “Moj isključivi cilj je bio da upozorim i apelujem na građane Ljiga da u ovim trenucima imaju još odgovorniji odnos prema sebi i svojim najbližim. Reći “potencijalno žarište” je oprez, a reći “žarište” je već nešto drugo”, kazao je Živković u svom obraćanju medijima, ukazujući posebno na neredovnost uzorkovanja na COVID-19 u Ljigu i to potkrepio brojkama i podacima. On je kazao da je o krivičnoj prijavi saznao u poruci komandanta Kriznog štaba Opštine Ljig i u objavama određenih medija, ali da ga još uvek niko nije pozvao iz Policije i Tužilaštva da ga o toj prijavi zvanično obavesti, kao i da će, ako se to u međuvremenu dogodi, svakako javnost i informisani.\nŽivković je rekao da je saopštio istinu, da je uvek spreman da snosi odgovornost za učinjeno i da od odgovornosti nikada nije bežao. Kazao je da je od početka rukovođenja Stručno-operativnim timom insistirao na otvorenosti i transparentnosti jer je, kako je istakao, istina u ovim trenucima interes svih nas.\n“U svojoj dugogodišnjoj radnoj karijeri nisam imao krivičnu prijavu i ne želim da verujem da su pobude ljudi iz Kriznog štaba u Ljigu specifične prirode, koja nema veze sa suštinom. Rekao sam istinu, jedan zdravstveni saradnik je pozitivan i postojala je realna opasnost širenja zaraze, obzirom na neredovnost uzorkovanja, odnosno da je uzorkovanje rađeno svaki drugi – treći dan. Broj pozitivnih pacijenata na teritoriji Opštine Ljig sa jučeranjim danom je 11, izlečenih nema, broj hospitalizovanih je 10, u kućnoj izolaciji je jedan osoba i nema preminulih. Moj isključivi cilj je bio da upozorim i apelujem na građane Ljig da u ovim trenuima imaju još odgovorniji odnos prema sebi i svojim najbližim. Reći “potencijalno žarište” je oprez, a reći “žarište” je već nešto drugo”, deo je demantija koji je novinarima saopštio dr Živković\nŽivković je, između ostalog, rekao da ga je kontaktirao predsednik Opštine Ljig i u vrlo oštrom tonu i neprimerenoj retorici mu kazao da bez rezulatata analiza koje su urađene nema pravo da izlazi u javnost i saopštava bilo šta.\n“Oni mi zameraju na neistinitosti informacija o broju pacijenata i našli su se povređeni tom činjenicom obzirom da oni dugo nisu imali nijednog obolelog pacijenta. Naravno da nisu mogli imati nijednog obolelog pacijenta kad su neredovno vršili testiranja. Kada se pogleda evidencija o broju uzetih uzoraka na COVID-19, počev od 14. aprila, prema statistici Zavoda za javno zdravlje Valjevo, prvo uzorkovanje na teritoriji Opštine Ljig izvršeno je 17. aprila sa 3 pacijenta, naredno je bilo posle dva dana pauze (20. aprila) sa isto 3 pacijenta, i opet nakon dvodnevne pauze (22. aprila) testiran je samo 1 pacijent. Dakle, uzorkovanje je rađeno svaki drugi-treći dan, dok ostalim danima nije bilo uzorkovanja. Zbog toga verovatno Ljig i nije tako dugo imao podatke o broju eventualno COVID pozitivnih ili obolelih. Onog trenutka kada je otkriveno prisustvo osobe koja je imala simptomatologiju bolesti, odnosno kada je vozač Službe hitne pomoći Ljig hospitalizovan 23. aprila, radi se testiranje 9 pacijenata, a dan kasnije 13 pacijenata. Dakle, prvi put broj uzorkovanih pacijenata naglo raste, prelazi u dvocifrenu vrednost od pojave izvora zaraze”, izneo je hronološki podatke dr Živković.\nOn je istakao da ima apsolutnu podršku svojih kolega-članova valjevskog Stručno-operativnog tima (SOT), rekavši da im se obratio posle jučerašnje sednice SOT-a sa najboljom namerom da se poveća budnost prema Ljigu što, kako je naglasio, prema današnjem izveštaju ovdašnjeg Zavoda za javno zdravlje ukazuje na opravdanost njegovog interesovanja kada je o Ljigu reč.\n“Što se tiče mog postavljenja na čelo Stručno-operativnog tima, tačno je da nisam epidemiolog i ja sam od samog početka insistirao na tome, ali pošto je situacija vanredna i da ne bismo sada pravili nove probleme, ja sam uzeo da de facto budem prvi među jednakima, dakle koordinator među svim članovima SOT-a i između nas kada je struka u pitanju nikakvih problema nije bilo”, kazao je on.\nO tome da li kao rukovodilac SOT-a ima podršku valjevskog Kriznog štaba, dr Živković kaže da mu se komandant Slobodan Gvozdenović nije lično obratio, da je sednica Štaba u ponedeljak, da ne očekuje da će biti razrešen, ali da teoretski gledano uvek postoji mogućnost da do toga dođe. Naveo je da bi jedan od ključnih razloga za njegovo razrešenje mogla biti upravo krivična prijava Kriznog štaba Opštine Ljig.\n“Na ovo mesto postavio me je komandant Kriznog štaba grada Valjeva i onog trenutka kad mi on bude uručio ostavku, ja ću je prihvatiti bez ikakvih problema. Do tada, nastavljam da radim posao za koji sam preuzeo odgovornost, jer me na to obavezuje struka, jer sam prvenstveno lekar, pa tek onda političar. I narednih dana nastavljam, uvek peške, da obilazim svoje kolege iz Doma zdravlja Valjevo i Zavoda za javno zdravlje Valjevo, koji rade danonoćno i pravi su heroji. Da li će dr Zoran Živković biti predsednik Stručno-operativnog tima ili zamenik gradonačelnika, to je u ovom trenutku najmanje bitno, jer sve što danas radim nije počast već moja obaveza i moja odgovornost. Želim svim građanima Ljiga i svima Vama dobro zdravlje i ličnu sreću, sa molbom da se poštuju preporuke struke”, kazao je Živković i dodao da sa svim drugim opštinama ima sasvim korektnu saradnju.\nOn je dodao da on lično ne želi da podnese ostavku na čelo SOT-a, jer bi to moglo da se shvati da imajući u vidu da nije epidemiolog po strui, pokušava da pobegne od problema koji se pojavio sa Ljigom. Naprotiv, kako je naglasio, njegova najmanja želja je da pobegne od bilo kakvog problema i da samo želi da se saopšti istina.\nUpitan da li je od održavanja prve konferencije za medije do sada imao probleme, s obzirom na to da protežira i zalaže se za transparentnost podataka, Živković je kazao da zvanično nije, ali da je saznao da je iza njegovih leđa bilo komentara koji u ovom trenutku nisu za javnost.\nEpidemiološka situacija u Valjevu i Kolubarskom okrugu zaključano sa 24. aprilom izgleda ovako:\nU odnosu na jučerašnji izveštaj, u Valjevu je 171 osoba pozitivna, što znači da imamo 5 novoobolelih, dok je broj zaraženih u ostalim opštinama nepromenjen. Zaključno sa 24. aprilom, ukupan broj obolelih od COVID-19 na teritoriji Kolubarskog okruga je 247. Izlečenih Valjevaca ima 62, dok je na nivou okruga ozdravilo 73 pacijenta. Do sada je život u borbi protiv koronavirusa izgubilo 19 naših sugrađana, dok su na nivou okruga preminule 24 osobe. Broj hospotalizovanih Valjevaca je 42, a sa teritorije Kolubarskog okruga je 85. U kućnoj izolaciji u Valjevu nalazi se 48 pacijenata, a 65 na nivou okruga. Prema podacima hitne medicinske pomoći, u toku je jučerašnjeg dana i noći nije bilo prevoza pacijenata iz Valjeva u Beograd, a u međuvremenu je vraćeno 6 pacijenata na kućno lečenje. U Ubu je ukupan broj obolelih 22, izlečenih je 6, hospitalizovano njih 12, u kućnoj izolaciji nalazi se troje i jedna osoba je preminula. Lajkova ima 20 pozitivnih, dvoje izlečenih, hospitalizovanih 12, u kućnoj izolaciji nalazi se 5 i jedno lice je preminulo. U Mionici je 14 zaraženih osoba, izlečeno je troje, hospitalizovano sedmoro, u kućnoj izolaciji nalazi se četvoro i nema preminulih. Osečina ima 9 potvrđenih slučejeva, izlečenih za sada nema, hospitalizovane su dve osobe, u kućnoj izolaciji su 4 lica, a broj umrlih je 3.


Pavlović progovorio o povratku u Partizan! - Sportske.net\nPavlović progovorio o povratku u Partizan!\nNavijači košarkaškog kluba Partizan NIS pozivali su Sašu Pavlovića da se vrati u klub, a tim povodom konačno se oglasio i bivši član nekoliko NBA ekipa.\nStiže Ludvigsburg - Džikić otkrio od koga preti najveća opasnostDžile 'zaboravio' Krku: "U utorak sledeći meč"Partizan u seriji u ABA ligi, odbili su nalet Slovenaca!Problemima nema kraja - Partizan se seli u Niš?!Džikić: "Uslovno kompletni u Novom Mestu"\nBivši košarkaš Partizana Saša Pavlović poznat je kao miljenik "Grobara" iako je u crno-belom dresu proveo manje od jedne sezone.\nBaranin je prethodnih nedelja i meseci pozivan da se vrati u klub, pa je konačno progovorio na tu temu i otkrio šta "Grobari" mogu da očekuju.\n"Iz ove perspektive teško, pogotovo posle duge pauze. Ne osećam se fizički da mogu. Možda bih mogao da odradim neki posao, ali nije to - to. Ne bi bilo fer prema košarci, klubu, sebi" rekao je Saša Pavlović za "Blic".\nKrilni košarkaš naglasio je da je spreman da pomogne crno-belima na svaki drugi način, a poručio je da navijači moraju da veruju u trenera Aleksandra Džikića i ono što strateg Partizana radi.\nSaša Pavlović je za Partizan nastupao od početka 2014. godine do kraja sezone 2013/2014 u kojoj su crno-beli ostali bez plasmana u finale ABA lige a samim tim i u Evroligu, ali su uspeli da odbrane šampionsku titulu u Srbiji.\nNakon toga nije imao angažman pa je usledio novi potpis sa Partizanom u decembru 2014. godine kojim se crno-belima obavezao na vernost do kraja sezone 2014/2015.


Bajaga napravio lom u Domu omladine\nPopularna beogradska grupa „Bajaga i Instruktori“ u Domu omladine zvanično je predstavila medijima svoj 12. studijski album „U sali lom“, izdat za PGP RTS. Bajagi je tom prilikom svečano uručena Zlatna ploča PGP-a.\n„Bajaga ima tu magiju da napravi desetak pesama koje su minijature, koje su same za sebe umetnička dela. Kad se sklope u jedan veliki koncert, kao što je album U sali lom, dobije i tu treću dimenziju, tu dubinu koja velike autore čini velikima, što Bajaga svakako jeste,“ rekao je direktor PGP-RTS-a Vladimir Graić na promociji i uručio priznanje popularnom beogradskom kantautoru.\nMomčilo Bajagić se zahvalio i najavio da će album izaći i na vinilu. Zatim je pozvao „Instruktore“ da mu se pridruže na bini, i da rade ono u čemu su najbolji – da naprave U sali lom, odnosno uživo predstave svoje najnovije izdanje.\nNa albumu se nalazi devet novih pesama – „Savršen dan“, „U sali lom“, „Bilo bi lako“, „Može da te ubije grom“, „Rekla si“, „Loše napisan dan“, „Severac“, „Nikad te više neću zvati“ i „Noćima sanjam“. Izdanje zatvara bonus pesma, već poznata „Kad mesec prospe rekom srebra sjaj“, urađena u saradnji s grupom „Point blank“ i Dragim Jelićem.\nSve tekstove potpisuje Momčilo Bajagić osim za pesmu „Noćima sanjam“, čiji je autor ugledni dramski pisac Duško Kovačević.\nAutor muzike za sve pesme je takođe Bajaga, osim za „Kad mesec prospe rekom srebra sjaj“ koju je uradio Dragoljub Crnčević iz „Point blanka“, i „Severac“, duet sa Žikom Milenkovićem koji ga je i komponovao.\nNovi duet sa Bajagom po tematici podseća na legendarnu pesmu „Život je nekad siv, nekad žut“.\nAlbum je sniman od oktobra prošle do februara 2018. u beogradskom „Studiju O“, a postprodukcija je urađena u čuvenom studiju „Ebi roud“ u Londonu.\nTAGOVI: Momčilo Bajagić BajagaBajaga i InstruktoriPromocija albumaNovi albumDom Omladine BeogradPGP RTS


Olakšice za poreske dužnike - JuGmedia\nOlakšice za poreske dužnike\nNIŠ – Gradsko veće donelo je na današnjoj sednici odluku o uslovnom otpisu kamata i mirovanju poreskog duga. Građani i firme moći će da dugovanja izmire u 24 mesečne rate, a da pri tom budu i oslobođeni plaćanja kamate.\nPrema odluci Gradskog veća, na rate bez kamate moći će da se plate dugovi za poreze nastali do 31. oktobra ove godine.\nGrađanima koji počev od 1. januara naredne godine krenu da redovno plaćaju porez na imovinu i porez za korišćenje građevinskog zemljišta otpisaće se 50 odsto zaostale kamate po isteku 2013. godine, a preostalih 50 odsto po isteku 2014. godine. Redovnim plaćanjem tekućih poreskih obaveza građani će steći pravo na plaćanje glavnice poreskog duga na 24 mesečne rate, počev od 2015. godine.\nFirmama koje takođe od 1. januara krenu da redovno plaćaju poreze, poput poreza na imovinu i zemljište i gradske takse, otpisaće se polovina zaostale kamate u prvom pologodištu naredne godine, a preostala kamata po isteku drugog pologodišta. Počev od 1. januara 2014. godine firme će glavni deo poreskog duga moći da plaćaju na rate. Kao i građanima i preduzećima je omogućeno da dug izmire u 24 jednake mesečne rate.\nNa sednici Veća je istaknuto da će građani i firme koji sklope ugovore o otpisu kamate i plaćanju preskog duga na rate, morati na vreme da izmiruju svoje tekuće obaveze, jer će u protivnom ostati bez dobijenih povlastica.\nNa Veću je takođe objašnjeno da je grad doneo odluku o uslovnom otpisu kamata i mirovanju poreskog duga kako bi u praksi primenio Zakon o poreskim olakšicama koji je nedavno usvojen u republičkom parlamentu.\nPrema podacima Uprave za finansije procenat naplate poreza na imovinu u Nišu trenutno iznosi 93 odsto.\nVerica Kalanović: Investiraćemo u industrijske zone\nŠokantno: Vozio policajca na krovu automobila kroz leskovačke ulice\nOtvorena kancelarija Fondacije Tijana Jurić u Vlasotincu\nFondacija Tijana Jurić otvorila je svoju kancelariju u Vlasotincu pod nazivom „Bezbedno dete“. Svečano otvaranje bilo je u sali Kulturnog centra…\nDa sa ocem, kao mali dečak, nije otišao u Muzičku školu u Leskovcu da sačeka brata koji je pohađao časove harmonike, Vladica Vasić, sada profesor…\nZaposleni u leskovačkoj fabrici „Aptiv“ danas nisu radili u drugoj smeni jer je poslodavac naknadno javio da se rad odlaže, ali neke od njih vest…


BRISEL, 23. aprila (Tanjug) - Politika Evropske unije i Zapada prema Kosovu je u celini dvolična i nekoherentna, to je politika koja vodi ka nestabilnosti, izjavio je, u intervjuu evropskom portalu "Balkanski observatorijum", portugalski general-major Raul Kunja, šef za vojne odnose UNMIK-a.\nGeneral Kunja, koji je i vojni savetnik šefa UNMIK-a Joahima Rikera i najviši vojni oficir u strukturama UN na Kosovu, posebno je kritikovao način na koji se priprema slanje misije Euleksa na Kosovo i istakao da je ključno da UNMIK ostane u delovima koji su nastanjeni Srbima.\n"UNMIK je jedini autoritet koji srpska zajednica priznaje, naročito u onim delovima gde manjinske zajednice imaju praktično svu izvršnu vlast. Govorim o opštinama u kojima postoje srpski gradonačelnici koji ne priznaju albansku vlast", istakao je Kunja.\n"Da nema UNMIK-a, ti gradonačelnici bi bili predsednici autonomnih vlada unutar Kosova, nešto što mi se ne čini logičnim", dodao je portugalski general.\nOn je ocenio da će UN morati da ostane na Kosovu sve dok srpska zajednica ne prihvati neku tranziciju, što je, prema njegovim rečima "praktično nemoguće" bar dok, kako kaže, "Evropska unija ne stvori tamo neki Eldorado".\n"Tada bi, možda, srpska zajednica mogla da prihvati prisustvo EU … Ali, biće potrebno godina i godina pre no što Eldorado Evropske unije postane stvarnost - ako to ikada postane", rekao je general Kunja.\nPortugalski general je oštro kritikovao "nekoherentnost zapadnog dela međunarodne zajednica" i optužio EU da je "očajno" trošila novac koji je bio namenjen privrednom razvoju Kosova.\n"Situacija ovde nije sjajna, mnogo krivice je na nama, na zapadnom delu međunarodne zajednice", kaže general Kunja, navodeći da je EU potrošila na Kosovu četiri milijarde evra.\n"Ovde smo investirali na najgori način, a prema novcu nismo bili baš mnogo pažljivi… Kad god pogledam brojke, vidim da je 80 odsto investicija utrošeno na konsultantske usluge i izgradnju kapaciteta - s tim što te kapacitete, iskreno govoreći, nismo izgradili", dodaje on.\n"Novac je očajno potrošen … Da smo ga investirali u izgradnju neke prave elektrane, u škole i dobre univerzitete, možda bismo imali nekih rezultataa", kaže Kunja, optužujući EU za te promašaje, pošto je stub UNMIK-a, zadužen za obnovu i privredni razvoj, bio u rukama Brisela.\nVojni šef UNMIK-a je ocenio da taj stub EU unutar UNMIK-a nije proteklih godina uradio ništa, sem što je denacionalizovao neke kompanije i "stavio ih u ruke osoba koje svakako nisu preporučljive".\nGeneral Kunja je objasnio da je, od četiri milijarde evra koje je EU potrošila, 80 odsto potrošeno na građenje kapaciteta i na konsultantske poslove, "što znači da je 3,2 milijarde vraćeno bazi, a tu bazu čine dve ili tri zemlje".\n"EU plaća kao celina, a dve ili tri zemlje profitiraju na Kosovu. Da, profit - to je prava reč za to. Dakle, produžavanje ovakve situacije je, možda, u njihovom interesu", kaže portugalski general.\nOn je istakao da "mnogi unutar UNMIK-a rade loše stvari".\n"Kad govorimo o korupciji i velikim sumama novca, verujem da su se najgori slučajevi desili baš u stubu za obnovu i privredni razvoj, kojim rukovodi EU", dodao je general Kunja.\nOn je istakao da je bilo vrlo naivno verovati da će "Srbi sve prihvatiti ako im EU bude mahala šargarepom". "To verovanje je dovelo do preteranog optizimizma koji se pokazao kao pogrešan", kaže on.\nKunja je ocenio da Srbi na Kosovu "možda nikada neće prihvatiti upravu EU".\nPortugalski general je oštro kritikovao komandanta Kfora koji je nedavno izjavio da se problem na Kosovu može rešiti samo "biološki".\n"To može da znači da je većina srpskih stanovnika na Kosovu starijih godina (…) i da će tek kad ti ljudi umru, problem srpske zajednice nestati", kaže on.\n"Ljudi na terenu znaju da koncept multietničkog društva izgleda prelepo na papiru, ali multietničnost ne žnači potpuno odvojen život dveju etničkih zajednica kao što je slučaj na Kosovu", dodaje on.\nKunja je, takođe, rekao da se on zalagao za to da se Euleks integriše unutar strukture UNMIK-a na Kosovu, kao stub zadužen za policiju i pravosuđe, s obzirom na činjenicu da Savet bezbednosti UN nije odobrio slanje misije EU.\n"Ono što je nemoguće, to je da unutar UNMIK-a bude integrisano mesto međunarodnog civilnog predstavnika", mesto na koje su specijalnog predstavnika EU Pitera Fejta imenovale zemlje koje su priznale nezavisnost Kosova, rekao je Kunja.\n"Jedini način je da taj međunarodni civilni predstavnik bude ujedno i specijalni predstavnik generalnog sekretara UN", kaže Kunja.\nOn je ocenio da je posledica trenutnog procesa "diskreditacija i slabljenje uloge UN".\n"Diskreditacija Saveta bezbednosti i generalnog sekretara u slučaju Kosova će se odraziti na diskreditaciju UN na globalnom nivou", uveren je portugalski general.\nVisoki predstavnik EU za spoljnu politiku i bezbednost Havijer "Solana još priča kako stvaramo stabilnost na Balkanu", napominje Kunja i dodaje da "način na koji se vodi ovaj proces, vodi ka nestabilnosti, a ne ka stabilnosti".\n"Kad kažemo da je ovo jedinstven slučaj i da ne predstavlja presedan, mi ili lažemo ili smo dvolični. Jasno je da nijedna dva slučaja nisu ista. Svaki od njih je jedinstven, ali svi imaju nešto zajedničko: želju jedne grupe da se otcepi od druge da bi stvorila svoju državu. To je isto za sve", istakao je šef za vojne odnose UNMIK-a.


"AVGANISTAN JE BAJDENOVA POLITIČKA KATASTROFA!" Bivši savetnik Klitnonovih poručio - Ne znamo da li će se vratiti iz ovoga\n26. 08. 2021. u 18:28\nPOSTUPANJE predsednika DŽoa Bajdena u pokušajima evakuacije u Avganistanu je "politička katastrofa" koja bi mogla koštati demokrate na prevremenim izborima, rekao je bivši glavni savetnik i Bila i Hilari Klinton Mark Pen za Foks NJuz.\nFoto: AP Photo/Susan Walsh/Hindustan Times\n- Mislim da nema sumnje da je ovo stvarna i politička katastrofa za predsednika Bajdena. Naravno, još ne znamo dugoročne efekte jer se događaji i dalje razvijaju dok govorimo - rekao je Mark Pen.\nOn kaže da će DŽo Bajden morati da pokaže izuzetnu sposobnost da izađe iz ove situacije.\n- Ne znamo da li će se vratiti iz ovoga ili će pasti - rekao je Pen.\nOn smatra i da će se ljudi osećati manje sigurno s povratkom talibana na vlast, osim ako nema pravih dokaza da su talibani napustili terorizam.\n- To do sada to nismo videli - rekao je Pen.\nTAKER ŽESTOKO: Bajden je senilan - čitavu vojsku SAD upravo su ponizili nepismeni seljaci u turbanima (VIDEO)\n21. 08. 2021. u 13:27\n"DEVOJČICA (5) MI JE UMRLA NA RUKAMA": Potresna ispovest Avganistanca koji je preživeo eksploziju u Kabulu\n26. 08. 2021. u 18:25\nUZNEMIRUJUĆI SNIMAK: Stravične scene u Kabulu nakon eksplozije - Mrtvi leže jedni preko drugih! (VIDEO)\n26. 08. 2021. u 16:52\nEKSPLOZIJE ODJEKUJU KABULOM: Veliki broj mrtvih, među njima i deca (FOTO/VIDEO)\n26. 08. 2021. u 16:43\nHITNO NAPUSTITE AERODROM: Moguća druga eksplozija u Kabulu - upozorenje izdao fransuski izaslanik\n26. 08. 2021. u 16:34\nEKSPLOZIJA ISPRED AERODROMA U KABULU: Bombaš-samoubica se digao u vazduh, odmah se oglasio Pentagon!\n26. 08. 2021. u 15:58\nDŽo Bajden Bil Klinton Avganistan talibani Kabul Hilari Klinton Foks njuz SAD vesti Amerika vesti Avganistan vesti Mark Pen\nLUKAŠENKO DANAS U MOSKVI: Predsednik Belorusije prisustvuje samitu ODKB-a


CarGo stiže u Novi Sad, a za njim uskoro i CarGo Pay - poručuje Guberinić\nVuk Guberinić, direktor ove kompanije, u razgovoru sa Markom Mudrinićem, direktorom Netokracije u Srbiji, u toku svog predavanja publici je otkrio kako je kompanija skupila snagu iz turbulentnog perioda protesta taksista, kako se nosila sa izmenama Zakona o drumskom saobraćaju čiji je cilj bio da se ovaj servis ugasi, a takođe je najavio i nove velike planove.\nKompanija, naime, postepeno ulazi u domen digitalnih transakcija i slanja novca kroz servis CarGo Pay, ali i pored toga nastavlja da radi na unapređenju prevoza putnika kao krovne usluge, ali i kreiranju nove opcije dostave robe.\nMilion korisnika servisa kao sledeći važan cilj\nNa Markovo pitanje kako bi sumirao svoje preduzetničko iskustvo za četiri godine postojanja kompanije, Vuk kaže da je siguran da su uspeli, ali im je, za razliku od drugih zemalja, trebalo dosta više vremena jer se ekspanzije digitalnih servisa odvijaju znatno brže:\nSada kada gledam unazad, to je bilo lepo iskustvo na početku, ali moram da napomenem da smo na to brzo zaboravili jer nas je u prethodnih godinu, dve pratilo dosta teških izazova i negativnih konotacija, a koje su, opet, uticale na razoj i rast poslovanja. Ipak, još od prvog dana gledamo da izvučemo pozitivne stvari, jer svi smo ubeđeni da CarGo kao servis i sistem donosi dosta pozitivnog društvu.\nMudrinić je zatim upitao Guberinića i koliko je zapravo bilo izazovno voditi ovu bitku za korisnike, na šta Vuk ističe da je taj proces veoma težak, kao i da se često javljaju blokade kako od države, tako i od društva, a koje je veoma teško prevazići i rešiti. On ističe:\nMoj tim i ja smo sve to doživeli kao neki novi nivo koji treba da prevaziđemo da bismo uspeli. Iz ovog ugla, to sada deluje prosto neverovatno, gledali smo da nađemo rešenja za pritiske sa kojima smo se suočavali.\nŠtaviše, štrajk taksista (i prvi i drugi) nam je dosta pomogao, gledano sa PR strane, ali je to bio pakao koji smo svi zajedno preživljavali. Ipak, krajnji rezultat je nešto čime se ponosimo, a to je da se mnogo ljudi odlučilo da isproba i koristi naš servis.\nVuk je kroz razgovor sa Markom govorio o svim problemima sa kojima se kompanija suočavala u prethodnom periodu i kako su ti izazovi bili motiv da čitav tim bude još bolji. Stefan Vojnović\nPomenuti servis danas ima oko 750.000 korisnika, dokazujući da su ljudi u Beogradu prepoznali prednost digitalnih servisa u domenu prevoza – iako zakonska regulativa drumskog saobraćaja ne odgovara činjeničnom stanju na tržištu.\nGuberinić, ipak, ističe da servis poštuje sve zakone Republike Srbije da je svaka transakcija elektronska, što znači da se ne može sakriti ni jedna od 10.000 transakcija mesečno (što ovaj servis čini najvećim elektronskim trgovcem u Srbiji). To je, smatra Vuk, sjajna osnova za dalje širenje servisa koji bi trebalo da dođe do milion korisnika do kraja godine, a da će im u tome pomoći i velika ulaganja u vozni park koja kompanija sprovodi. Guberinić dalje objašnjava:\nMi smo postali profitabilni prošle godine i odlučli smo da uložimo sva svoja sredstva u novu flotu. Počeli smo da sarađujemo sa bankama koje takođe koriste naše usluge i one predstavljaju korporativne korisnike, a značajno nam pomažu i oko lizinga za nova vozila. Ideja je da broj novih vozila sa 150 povećamo na čak 300.\nSa druge strane, kako raste naše poslovanje, tako raste i broj partnera, a samim tim i bolja kontrola plata ljudi, troškova goriva i drugih poslovnih elemenata.\nCarGo u Novom Sadu do marta sledeće godine\nVuk se u nastavku razgovora fokusirao i na ekspanziju na druga inostrana tržišta poput Austrije i Francuske jer, kako kaže, u kompaniji uvek gledaju da iskoriste priliku koja im se ukaže, ali i kako da do određene prilike dođu:\nLjudi iz Francuske su nam se javili jer su hteli da imaju alternativu u vidu naše aplikacije, pa očekujemo da servis bude uskoro lansiran i tamo, pored Beča. Nama je, pored toga, ideja da funkcionišemo kao servis na nivou čitavog Balkana, ali i u drugim gradovima u Srbiji.\nKomentarišući, sa druge strane, razvoj i buduće lansiranje CarGo Pay servisa, Vuk kaže da se čitav tim odlučio da pobegne iz dnevnog haosa i pronađe novo kreativno rešenje. Kako kaže, ideja je da se napravi sledeći veliki korak, veći od same aplikacije, a to je da se korisnicima omogući digitalno plaćanje, a zatim dodaje:\nIdeja nam je da napravimo digitalni “novčanik”, za koji ćete biti vezani i moći da platite bilo koju uslugu, recimo skeniranjem QR koda, pa čak iako su u pitanju “offline” prodavnice. Ideja nam je da budemo i deo tržišta za primanje i slanje novca iz inostranstava.\n“Uskoro ćemo pustiti prvu verziju aplikacije, a zatim ćemo preći na novu i napredniju. Pored toga, gledamo da obezbedimo više ljudi kako bismo konstantnije pružali usluge, bez čekanja i to je ono što će biti jedan od izazova”, ističe Vuk pri kraju razgovora. Tu je, dodaje, i plan za realizaciju CarGo Fresh modela za dostavu hrane i manjih paketa, ali glavna vest je da u prva tri meseca naredne godine sledi otvaranje servisa u Novom Sadu.\n15. 7. 2020. u 00:50 Odgovori\njul 2020,jel stigao “vasar” u novi sad?? sibicari?


Stranica 12 - Novi Sad - Euronews.rs\nSelaković: Matica važan činilac u promociji kulturnog identiteta\nMinistar spoljnih poslova Nikola Selaković danas je u Matici srpskoj na sastanku sa predsednikom te ustanove Draganom Stanićem rekao da je Matica srpska izuzatno vazan stub i činilac u definisanju, razvoju i promovisanju onoga što jeste kulturni identitet srpskog naroda.\nBetonska ograda pala sa terase u Novom Sadu, stanari kažu da je prava sreća što niko nije povređen\nSa šestog sprata zgrade u Balzakovoj ulici 42 u Novom Sadu noćas oko 1.30 časova odvalila se betonska ograda terase. Na sreću, niko nije povređen, ali Novosađanka Nada Tucakov, koja živi u ovoj zgradi u naselju Liman kaže da je prizor bio užasan\nU Novom Sadu usvojen Plan regulacije novog mosta, izgradnja bi trebalo da počne krajem godine\nPlan generalne regulacije novog mosta preko Dunava, koji je proglašen projektom od nacionalnog značaja, usvojen je u novosadskoj Skupštini.\nZobenica: Ubedljiva pobeda SNS na izborima za mesne zajednice u Novom Sadu\nPotpredsednik Izvršnog odbora SNS Damir Zobenica rekao je da je Srpska napredna stranka odnela ubedljivu pobedu na izborima za mesne zajednice u Novom Sadu.\nNestranački kandidati tvrde da su ušli u šest saveta MZ u Novom Sadu\nNa izborima za članove saveta mesnih zajednica u Novom Sadu, premanezvaničnim informacijama, nestranački kandidati ušli su u sastav najmanje pet mesnih kancelarija.\nJubilarno izvođenje mjuzikla "Ja sam Mileva Marić Einstein" na sceni pod zvezdama\nDeseto po redu izvođenja mjuzikla "Ja sam Mileva Marić Einstein" odigraće se 15. juna u 20 sati na krovu tržnog centra "Promenada" u Novom Sadu.\nIzbori za mesne zajednice u Novom Sadu, Europolis: Zabeleženi incidenti i snimanje glasača\nU Novom Sadu se održavaju izbori za savete 42 mesne zajednice od ukupno 47. Izbori se održavaju i u velikom broju vojvođanskih mesnih zajednica.\nIzbori za mesne zajednice u Novom Sadu prerasli u političku bitku vrednu parlamentarnih izbora\nIzbori za članove saveta mesnih zajednica u Novom Sadu prerasli su u političku bitku vrednu parlamentarnih izbora. Na jednoj strani je blizu 70 građana, nestranačkih kandidata, a na drugoj vladajuća Srpska napredna stranka koja želi da pod svojom upravom zadrži svih 47 mesnih kancelarija u gradu\nMomirović: Vozovi će od Subotice do Segedina ići do 120 na sat\nUgovor o rekonstrukciji i modernizaciji železničke pruge Subotica – Horgoš – granica sa Mađarskom, potpisan je danas u Vladi Srbije\nDa li je uspeh Nordeusa izuzetak ili ova kompanija ima "naslednike" u gejming industriji\nU Srbiji ima oko 120 kompanija, studija i nezavisnih timova koji se bave proizdvodnjom video igara i drugih usluga vezanih za gejming industriju, a zapošljavaju više od 2.000 ljudi\nEgzit će biti održan "zahvaljujući uspešnoj vakcinaciji"\nEgzit će se pridružiti velikim događajima koji se ponovo dešavaju ovog leta širom sveta "zahvaljujući uspešnom programu masovne vakcinacije u Srbiji i drastičnom poboljšanju epidemiološke situacije", navode iz organizacije festivala.\nPorodičina tragedija u Novom Sadu: Ubio brata od tetke, pa izvršio samoubistvo\nNovosadska policija pronašla je večeras telo muškarca starog 42 godine u jednom lokalu u Novom naselju. Njega je ubio brat od tetke koji je nakon toga počinio samoubistvo\nPolicija privela meštanina Bačke Palanke zbog sumnje da je ubio majku\nMeštanin Bačke Palanke starosti 28 godina priveden je zbog sumnje da je sekirom ubio svoju majku.\nMomirović: Putovanje brzim vozom do Novog Sada će koštati 1.000 dinara , a biće dva polaska dnevno\nTri brza voza, koja će švajcarska kompanija Štadler isporučiti Srbiji do kraja godine, biće od februara puštena u komercijalnu upotrebu na pruzi Beograd - Novi Sad, najavio je ministar saobraćaja Tomislav Momirović\nObilazeći radove na izgradnji nove kovid bolnice u Novom Sadu ministar odbrane Nebojša Stefanović rekao je da ne želi da precizira koliko će tačno pre roka biti završeni radovi, ali je naveo da napreduju mnogo brže nego što je prvobitno planirano.\nEksplodiralo tržište vikendica: U 2020. duplirana prodaja, cene od 1.500 evra, pet mesta na vrhu liste\nUkupno su prodate 1.443 kuće za odmor, što je gotovo duplo više u odnosu na 2019. godinu, kada su prometovane 884\nTuča u centru Novog Sada, muškarac (33) prevezen u Urgentni centar\nPretučeni muškarac ima višestruke povrede lica i tela, a zatekli su ga prolaznici dok je ležao na pločniku i obavestili Hitnu pomoć\nSpecijalni paketi ulaznica u prodaji, jednodnevne ulaznice za Egzit od 1. juna\nOgraničen kontigent ulaznica je u prodaji, a nakon lansiranja nacionalne kampanje za vakcinaciju mladih, organizatori Egzita objavili su i nova imena za proslavu dve decenije festivala.\nPozornica pod zvezdama\nSrpsko narodno pozorište priprema četiri tematske pozorišne nedelje, koje će se izvoditi na krovu TC Promenada, a dramski i operski program počinje 4. juna.\nMjuzikl posvećen Milevi Marić ponovo na sceni Srpskog narodnog pozorišta\nMjuzikl "Ja sam Mileva Marić Einstein" biće izveden 23. maja, a Viva Dance Academy iz Novog Sada najavila je za taj dan čak dva izvođenja.\nNATO Rusija Tenis Rat u Ukrajini Srbija Vimbldon Ukrajina SAD


NIKOLIĆ U ABU DABIJU: Bilateralni susreti o saradnji Srbije i UAE\nSastanak sa zvaničnicima Emirata\nmilica jeremic\t 18.01.2016. 15:08h 00:00h\nPredsednik Srbije Tomislav Nikolić razgovarao je danas u Abu Dabiju s prestolonaslednikom Abu Dabija i zamenikom komandanta oružanih snaga UAE Muhamedom bin Zajedom al Nahjanom o proširenju saradnje Srbije i UAE.\nNikolić je rekao da je dosadašnja saradnja dve zemlje bila veoma uspešna, pogotovo u oblasti poljoprivrede i razvoja Er-Srbije, ali da budućnost otvora mnoge nove mogućnosti, saopšila je pres služba predsednika.\nZa investitore iz UAE bi bilo veoma profitabilno ulaganje u srpsku industriju, a to bi Srbiji donelo nova radna mesta, što znači da bi obe strane imale izuzetnu korist od takve saradnje, naveo je Nikolić.\nPredsednik je rekao da Srbija pruža odlične uslove investitorima i ima povlašćen pristup mnogim svetskim tržištima, što je njena ogromna prednost. Nikolić je u Abu Dabiju na poziv Al Nahjana prisustvovao otvaranju 9. svetskog samita za energiju budućnosti.


Stanovnici Kantona Sarajevo koji imaju namjeru da preuzmu uvjerenja o prebivalištu, odnosno popularne CIPS prijave, morat će od narednog mjeseca da uz zahtjev za preuzimanje jedne kopije CIPS-a prilože i notarsku ovjeru biografije sa detektivski istraženim svim podacima, te moraju dovesti dva svjedoka koja će se potpisati uz tražitelja potvrde na zahtjev.\nMinistarstvo unutrašnjih poslova Kantona Sarajevo opravdalo je ovaj svoj postupak riječima da je CIPS prijava dokument koji je izuzetno bitan za sve građane Bosne i Hercegovine, te je isti često potreban i nema logike da se on može tek onako dobiti, bez prethodnih provjera.\n“Vrijeme je da se naše državne institucije uozbilje, a da građani i građanke, napokon znaju šta plaćaju i koga kroz svoje poreze. Pa nije poenta državne uprave da građanima olakšava život, već da ih pripremi za sve druge izazove koje im on može da donese u narednom periodu, a pogotovo kada se radi o prikupljanju raznoraznih papira i potvrda. CIPS je svetinja i bez njega ne možemo da razgovaramo o bilo kakvoj prijavi za bilo šta bilo gdje u BiH, te se on ne može uzimati kao šala u ovim situacijama” – izjavio je za naš portal glasnogovornik Ministarstva Mirsad Paoskruške.\nIz Ministarstva napominju da dva svjedoka koja građani budu dovodili moraju biti muškarci, a da, ukoliko osoba želi da joj žena bude svjedok, tada je neophodno da se prikupe četiri žene i jedna roda koja će se potpisati na Zahtjev.\nSDA organizuje proslavu izlaska Novalića, Solaka i Hodžića iz pritvora\nStranka demokratske akcije, čiji je predsjednik stao u odbranu pravih...\nAfera “Respiratori” iz dana u dan podiže sve veću prašinu. Prem...\nNovopečenim roditeljima zabranjeno postavljanje više od 25 slika bebe dnevno\nVlada Federacije Bosne i Hercegovine donijela je mjeru zabrane objavlj...


Kako navode francuski mediji, sumnja se da je Senegalac ovaj meč propustio zbog toga što nije hteo da nosi dres sa brojem na leđima u duginim bojama, što je simbol LGBT populacije.\nKako su preneli i "Ekip" i "Parizijen", Gej je putovao sa PSŽ-om na gostovanje Monpeljeu, ali je na kraju ostao izvan protokola za meč.\nKada je Maurisio Poketino nakon meča bio upitan zašto njegov igrač nije bio u sastavu, rekao je da je "on morao da ostane van protokola zbog ličnih razloga, ali nije povređen".\nProteklog vikenda su svi timovi u Ligi1 nosili brojeve u duginim bojama, dok su kapiteni imali i takve kapitenske trake, što je deo inicijative započete 2019. godine povodom međunarodnog dana protiv homofobije, bifobije i transfobije, koji se obeleževa 17. maja.\nPomenuti mediji navode da je Gej i prošle sezone propustio meč tokom kojeg se obeležavala podrška LGBT populaciji, kako bi izbegao nošenje dresa na kojem su dugine boje.\nProšle godine je Gej porekao bilo kakav vid bojkota, dok su ovog puta iz njegovog tima istakli da je ostao van tima jer je u četvrtak uveče organizovao gala večeru za njegovu humanitarnu organizaciju.\nPojedini su na društvenim mrežama istakli da se nošenje takvog dresa protivi religioznim uverenjima Idrise Geja, pripadnika muslimanske veroispovesti...\nBONUS VIDEO - Medicinska ekipa utrčala na teren\nfudbal Sport FK PSŽ FK Pari Sen Žermen Idrisa Gej


Most čeka ogradu kod Bistrice\nOjačana konstrukcija i zamenjeni oštećeni delovi mosta „Bistrica 8“ na magistrali. Grade potporni zid kod MHE „Crkvina, a saobraćaj jednom trakom, uz semafor.Rekonstrukcija mosta „Bistrica 8“, na deonici magistralnog puta za južni Jadrani, prvedena je kraju: ojačana su konstrukcija, kolovoz i krilni zidovi, a zamenjene se oštećene betonske površine i armature ploče mosta, nagrižene solju i atmosferskim padavinama.\nMost ispod poslednjeg tunela na deonici Nova Varoš – Bistrica, prema raskrsnici u Limskoj dolini, dug 34 metra, dobio je dve pešačke staze, a tokom naredne nedelje (početkom novembra), prema rečima Sabahudina Kozice, direktora pogona užičkih „Puteva“ u Prijepolju, stiže – metalna ograda. U toku su i završni radovi na regulaciji rečnog korita. Pešačke staze omogućiće bezbedan prelaz pešaka, koji su poslednjih godina, zbog oštećenih staza i betonskih zaštitnika na njima, morali ići kolovozom i strepeti od točkova drumskih krstarica i automobila.\nPutevi „Srbije“ su rekonstruisali samo dve od osam ćuprija preko Bistrice, iako se godinama upozorava da su na nekima znatna oštećenja zbog tereta i vremenskih neprilika.Semafor sa gradilišta na mostu „Bistrica 8“ preseljen je kod Krdžavskih vodenica, naspram mini-hidroelektrane „Crkvina“. Putari ovde podižu potporni zid – jedna kampada je duga osam,a druga četiri metra. Uslovi rada iznad reke su izuzetno teški i trajaće najmanje 15 dana, a možda i tri nedelje, dok će se saobraćaj odvijati jednom trakom, naizmenično.U „Putevima“ kažu da je najavljena sanacija mosta između dva tunela u Bistrici odložena za proleće, a priprema se projekat za radove kod restorana „Vihor“, gde je rečno korito stiglo do bankina i poktopava kolovoz.\nUžički putari najavljuju da će za koji dan započeti asfaltiranje deonice puta prema Akmačićima, od Severovca u Zlošnici, preko Đenadića Polja, u dužini od 1,5 kilometara. Okončan je tender i očekuje se da se u Drinsko-limskim HE u Bajinoj Bašti, ogranku EPS, potpiše ugovor. Autor: D. Gagričić (pp media).


- Dogovorili smo se (o planu) tokom 2015. Oni imaju zakon o amnestiji, neke odluke su donesene, ali ništa nije stupilo na snagu. Bez garancija, mogu zamisliti šta bi se sledeće dogodilo. Biće to kao u Srebrenici - rekao je Putin pred predsedničkim savetom za ljudska prava.\nPlan mira prema takozvanom sporazumu iz Minska uključuje ustavnu reformu, amnestiju pobunjeničkih milicija i izbor poslanika u ukrajinski parlament koji će predstavljati stanovnike otcepljenih regiona. Konačni korak bio bi da ukrajinske trupe preuzmu kontrolu nad granicom. Kijev je pristao na ovaj plan, ali kaže da prvo mora da on preuzme kontrolu nad granicom, piše RT.\nPutin je rekao da nije siguran da će ukrajinski predsednik Volodimir Zelenski moći da drži na oku ukrajinske radikalne nacionalista, koji su, kako je rekao, u zemlji stekli značajnu ulogu nakon oružanog puča 2014. godine u Kijevu, u kojem su ključnu ulogu odigrali nacionalistički borci.\n- Videli smo način na koji Zelenski razgovara sa nacionalistima, i nije jasno ko ima prednost. Nije jasno šta bi se dogodilo i ko će komandovati tim nacionalistima nakon što uđu na (otcepljene) teritorije bez garancije bezbednosti - rekao je on.


O Čukarici | GO Čukarica\nNaslovna » O Čukarici\nOpština Čukarica prostire se jugozapadno od starog beogradskog jezgra. Na oko 3,5 km uzvodno od ušća Save u Dunav, graniči se sa opštinama Savski venac i Novi Beograd. Najpre između Ade Ciganlije i Ade Međice, pa sredinom Save, ide njena rečna granica. 3,5 km jugozapadno od Umke napušta Savu i, lomeći se od jugoistoka ka istoku, izbija na Ibarsku magistralu u predelu Lipovičke šume, zahvatajući atare Umke, Velike Moštanice, Sremčice, Ostružnice, Rušnja, Železnika i Žarkova. Na ovom delu, Čukarica se dodiruje sa opštinama Surčin, Obrenovac i Barajevo. Obilazeći područje Rušnja, opštinska granica vraća se na Ibarsku magistralu i njenom sredinom stiže do saobraćajnice koja razdvaja naselja Cerak i Vidikovac. Ide zatim sredinom ulice Kneza Višeslava, spušta se niz Košutnjak kraj Pionirskog grada (koji pripada Opštini Rakovica), pa ide trasom železničke pruge do njenog prelaska preko Topčiderske reke u Topčiderku, dalje sredinom ove reke do njenog ušća u Savu.\nDeo Narodne banke Srbije poznat kao "Kovnica", to jest Zavod za izradu novčanica i kovanog novca, smešten je između Košutnjaka i Topčiderske reke. Republički hidrometeorološki zavod, kao i Republički zavod za sport, nalaze se na Košutnjaku.\nMeđu kulturno-istorijskim spomenicima izdvajaju se Spomenik srpskim ratnicima poginulim u odbrani Beograda 1915. i spomenici na Topčiderskom groblju.\nPark-šuma i gradsko izletište Košutnjak je i mesto gde se nalazi Sportsko-rekreativni centar "Košutnjak". Ada Ciganlija i Savsko jezero su najveći beogradski sportski, rekreacioni i zabavni centar. U podnožju Košutnjaka je i Beogradski hipodrom, na Carevoj ćupriji otvoren neposredno pred početak Prvog svetskog rata. Na obodu grada je izletište i lovište Lipovačka šuma i Rakina bara, jedino prirodno jezero na teritoriji Beograda. Sportski klubovi u najvišim rangovima takmičenja su FK "Čukarički Stankom" i KK "FMP".


Gus Hansen Osvojio $1.2 Miliona U Dva Dana na Full Tilt Pokeru | PokerNews\n21. Maj 2014. Giovanni Angioni\nOnline poker high stakes može dovesti do masovnih swingova bankrolla igrača. Jednom regular igraču najvećih igara na svetu koji nije stranac za swing je Full Tilt Poker Profesionalac Gus Hansen. Iako njegovo ime još uvek stoji na vrhu najvećeg luzera u 2014., Hansen je započeo nedelju punom brzinom sa profitom od $482,264 nakon tri dana igre, ali to nije došlo bez karte za ludu roller-coaster vožnju.\nHansen je skočio na vrh liste nedeljnih pobednika počevši već u Nedelju, kada mu je 1,465 poker ruka koje je odigrao u 18 sesija napravilo profit od $546,688. Medju najprofitabilnijim sesijama odigranim tokom dana, vredno je izdvojiti jednu večernju koju je Hansen zatvorio sa $193,000 osvojenih protiv igrača kao što su Phil "Polarizing" Ivey, punting-peddler, Alexander "PostflopAction" Kostritsyn, Alex "Alexonmoon" Luneau, Hac "trex313" Dang, samrostan, i Patrick "FinddaGrind" Antonius za 8-game table Khan.\nStvari su izgleda ispratile sličan scenario u ponedeljak, kada se Hansen izlogovao sa mreže kao najveći online pobednik po drugi uzastopni dan. Ovog puta, danski pro je uspeo da osvoji čak i više nego prethodnog dana, računajući ukupno $692,000 profit nakon 2,359 odigranih ruka u 15 različitih sesija.\nNajbolje od Hansenovog ponedeljka je došlo nakon tri ekstremno profitabilne sesije odigrane izmedju 5 p.m. i ponoći, kada je uspeo da zajedno sastavi profite od $104,100, $150,900 i $157,900 na 2-7 triple draw stolovima na Full Tilt Pokeru.\nPosebno nagradjujuća je bila dvočasovna sesija odigrana protiv Viktor "Isildur1" Bloma, Osama_no_Bruncha i Iveya za $1,500/$3,000 limit stolovima, koju je Hansen zatvorio sa $163,200 profita.\nSa sigurnošću osvežen sa $1.2 miliona koje je sastavio nakon dva dana igre, "Great Dane" je potrčao ka stolovima u Utorak, ovoga puta da bi kolektirao potpuno drugačiji rezultat koji ga je gurnuo ka najvećem gubitniku dana. Nakon što je odigrao 3,917 poker ruka u 12 sesija, Hansen je odlučio da se odmori sa gorčinom zbog gubitka od $756,264 koji je više od polovine profita teško zaradjenih izmedju Nedelje i Ponedeljka.\nEvo pregleda rezultata koje je Gus Hansen napravio u poslednjih sedam dana:\nJasno nesretan zbog svojih rezultata je Hac "trex313" Dang, koji trenutno sedi na vrhu liste nedeljnih gubitnika sa gubitkom od $782,980 napravljenim izmedju Nedelje i Utorka. Nakon što je zatvorio prethodnu nedelju kao drugi najveći pobednik sa profitom od $501,848, Dangova očajna sesija je počela u Nedelju, kada je ovaj američki igrač završio sa gubitkom od $413,634.\nIsto tako, Dang nije uspeo da igra svoj najbolji poker većim delom tokom 15 sesija koje je odigrao u utorak, kao i posle 2,253 ruku završio je dan kao treći najveći gubitnik dana sa gubitkom od $369,346.\nEvo pregleda Dangovih rezultata u poslednjih sedam dana:


Opozicija kritikuje novi zakon o železnici – Nadlanu.com\nObjavljeno 7. sep 2011. / 14:53:52\nBEOGRAD, 7. septembra 2011. (Beta) – Poslanici opozicije u sredu su u Skupštini Srbije ocenili da novi zakon o železnici neće poboljšati stanje u toj oblasti.\nU raspravi o Predlogu zakona o železnici, opozicija je navela da je železnička infrastruktura stara i u lošem stanju, da nedostaju vagoni, vozovi kasne, kao i da su Železnice Srbije veliki gubitaš uprkos državnim subvencijama.\nPoslanik Saveza vojvodjanskih Madjara (SVM) Balint Pastor zatražio je da se novim zakonom o železnici predvidi da deo železničke infrastrukture bude u svojini Vojvodini. “Podneli smo šest amandmana sa namerom da obezbedimo mogućnost da deo železničke infrastrukture bude u svojini pokrajine. Ako amandmani ne budu prihvaćeni onda neće biti šanse da se to obezbedi zakonom o svojini”, kazao je Pastor.\nOn je dodao da će SVM podržati predoženi zakon o železnici samo ako budu usvojeni amandmani te stranke.\nI Liga Socijaldemokrata Vojvodine (LSV) zatražila je da se novim zakonom o železnici priznaju upravljačka, osnivačka i vlasnička prava Vojvodine nad delom železnice koji je na teritoriji pokrajine i onim delom koji je finansiran sredstvima Vojvodine.\nPoslanik Liberalno demokratske partije Bojan Djurić kazao je da su Železnice Srbije gubitaš i da je pitanje kako se troše subvencije koje to preduzeće dobija od države.\nPoslanik Demokratske stranke Srbije Zoran Šami ocenio je u skupštinskoj raspravi da je predloženi zakon o železnici loš i da je stanje železničke infrastrukture katastrofalno.\nMinistar za infrastrukturu i energetiku Milutin Mrkonjić rekao je danas, obrazlažući poslanicima nova rešenja, da Predlog zakona o železnici treba da omogući efikasnije obavljanje poslova u železnici, konkurenciju i integrisanost železnice u sistem EU.


Ministar Trivan sa parlamentarcima Ujedinjenog Kraljevstva: Životna sredina jedan od prioriteta u saradnji dve zemlje | Ministarstvo zaštite životne sredine\nMinistar Trivan sa parlamentarcima Ujedinjenog Kraljevstva: Životna sredina jedan od prioriteta u saradnji dve zemlje\nMinistar zaštite životne sredine Goran Trivan primio je danas visoku delegaciju oba doma Parlamenta Ujedinjenog Kraljevstva i tom prilikom istakao da oblast zaštite životne sredine, neopterećena političkim hipotekama, predstavlja veliku mogućnost sa unapređenje bilateralne saradnje dve zemlje.\nOn je upoznao sagovornike sa prioritetima ministarstva, navodeći da je reč o prečišćavanju otpadnih voda, upravljanju komunalnim otpadom, remedijaciji zemljišta, borbi protiv klimatskih promena uz pošumljavanje kao najjeftiniji i najkorisniji metod. Posebno je naglasio da je koncept javno-privatnog partnerstva, kakav je primenjen u rešavanju upravljanja otpadom za beogradsku deponiju „Vinča“, dobar primer koji može poslužiti kao model za buduće investicije.\nPredstavnici delegacije Parlamenta Ujedinjenog Kraljevstva konstatovali su da postoji zainteresovanost za unapređenje bilateralne saradnje dve države i saglasili se da oblast zaštite životne sredine ima veliki potencijal za investicije.\nMinistar Trivan je precizirao da Srbiju u narednih 15-20 godina očekuju velika ulaganja u sektor zaštite životne sredine od oko 15 milijardi evra, od čega oko 5 milijardi evra samo za oblast otpadnih voda. U ministarstvu je formiran poseban Sektor za upravljanje projektima, pa će u narednom periodu sredstva biti tražena iz raspoloživih fondova Evropske unije, kroz bilateralnu saradnju sa svim zainteresovanim državama, a deo će Srbija obezbediti i iz sopstvenih sredstava. On je podvukao da je za Srbiju od ključne važnosti razmena iskustava, kao i preuzimanje novih i čistih tehnologija u oblasti zaštite životne sredine.\nSagovornici su se složili da je unapređenje saradnje u zaštiti životne sredine veoma značajno za obe zemlje i da će to predstavljati jedan od prioriteta razvoja bilateralne saradnje.\notpad Ministar Studija o proceni uticaja EU tretman otpada zahtevi procena uticaja obaveštenja rešenje reciklaža Trivan životna sredina klimatske promene studija Drina


NovaEnergija.net » Objavljena crna lista internet trgovaca Objavljena crna lista internet trgovaca – NovaEnergija.net\nUkoliko posegnemo za Zakonom jasno je određeno da trgovac koji svoju prodaju vrši putem interneta u obavezi je da na vidnom mestu naznači: poslovno ime, adresu sedišta, kontakt podatke, matični broj (MB), poreski identifikacioni broj (PIB), detaljne podatke o ceni proizvoda, koji uključuju i troškove dostave i ostale manipulativne troškove.\nKada odlučite da pazarite na nekoj od stranica na društvenim mrežama, prvo proverite istaknute podatke na stranici Agencije za privredne registre – APR.\n– Ako je u pitanju kupovina od neregistrovanog trgovca u tom slučaju nema primene Zakona, tako da nije moguće odustati od kupovine, zahtevati zamenu ili povrat novca, već je sve to definisano poslovnom politikom trgovca – rekao je Marko Dragić iz Udruženja za zaštitu potrošača Vojvodine.\n– Kada je u pitanju kupovina van poslovnih prostorija registrovanog trgovca, potrošač ima pravo da odustane od kupovine u roku od 14 dana bez ikakvog objašnjenja, s tim što u tom slučaju snosi troškovi slanja pošiljke – rekao je Marko Dragić i dodaje – U odnosu na kupovinu u maloprodajnom objektu prednost internet kupovina je mogućnost odustanka u roku od 14 dana, dok kupovinom u maloprodajnom objektu nije moguće odustati od kupovine, već je to definisano poslovnom politikom trgovca.\nKako bi zaštitili prava potrošača i stali na kraj nezakonitom poslovanju internet prodavaca Udruženje za zaštitu potrošača Vojvodine u saradnji sa organizacijama članicama Nacionalne organizacije potrošača Srbije utvrdili su spisak onih za koje se sumnja da ne posluju u skladu sa propisima. Ova lista nije konačna, ali je odličan početna stanica ukoliko ste se odlučili na pustolovinu “kupovine iz futelje”. Crnu listu internet trgovaca možete pogledati OVDE.\nObjavljena crna lista internet trgovaca was last modified: January 27th, 2021 by Ivana Karanović\ncrna lista internet trgovacainternet kupovinainternet prodajakupovina preko internetaMarko Dragićonline kupovinaUdruženje za zaštitu potrošača Vojvodine


Rezultati | Dobro upravljanje\nČlanstvo u regionalnoj mreži civilnog društva za praćenje reforme javne uprave „VeBER“.\nOd osnivanja Sektorskih organizacija civilnog društva Kancelarije za evropske integracije Vlade Republike Srbije, Beogradska otvorena škola je vodeća članica radne grupe za reformu državne uprave. Na ovaj način, BOŠ prati proces i učestvuje u procesu planiranja razvojne pomoći u Srbiji.\nBeogradska otvorena škola ima članstvo u Posebnoj međuministarskoj radnoj grupi za izradu drugog Akcionog plana za period od 2016. do 2017. godine i realizaciju učešća Republike Srbije u inicijativi Partnerstva za otvorenu upravu. Kroz ovu radnu grupu, BOŠ je uspešno zagovarao otvaranje podataka u okviru informatora o radu, i nastavlja da prati sprovođenje inicijative Partnerstvo za otvorenu upravu u Republici Srbiji.\nKroz projekat "Jačanje lokalne transparentnosti" ojačani kapaciteti 50 organizacija civilnog društva za zagovaranje i monitoring transparentnosti i borbu protiv korupcije na lokalnom nivou.\nKroz projekat "Antikorupcijska studentska mreža u Jugoistočnoj Evropi", uveden je pojam korupcije u visokom obrazovanju u javni diskurs u srpskoj javnosti zahvaljujući radu Beogradske otvorene škole. Pre toga pojava korupcije se vezivala za druge oblasti, ali ne i za visoko obrazovanje.


Italija: Obavezna vakcinacija za starije od 50 godina - mojKontakt portal - Radio Televizija Kontakt\nItalija: Obavezna vakcinacija za starije od 50 godina\nItalijanska Vlada donijela je mjeru kojom se od osoba starijih od 50 godina zahtijeva da se vakcinišu protiv virusa korona, pošto se zemlja suočava sa skoro svakodnevnim novim rekordima u broju infekcija izazvanih omikron sojem.\n“Želimo da zaustavimo rast infekcija i natjeramo Italijane koji to još uvijek nisu ,da se vakcinišu”, poručio je premijer Mario Dragi na sastanku Vlade u srijedu, prenosi AP.\nDragi je rekao i da je odluka o obaveznoj vakcinaciji za starije osobe donijeta iz zabrinutosti da su u većem riziku od hospitalizacije i “da bi se smanjio pritisak na bolnice i spasili životi”.\nRanije tokom dana u Italiji je potvrđeno je 189.000 novih infekcija.\nVlada je jednoglasno izglasala novu mjeru, sa kojom, kako je rekao ministar javne uprave Renato Bruneta, Italija prednjači u Evropi , pošto je sada većina nevakcinisanih pacijenata u italijanskim odjeljenjima intenzivne njege, koja se brzo popunjavaju.\nOko 78 odsto populacije Italije, koja ima oko 59 miliona stanovnika, u potpunosti je vakcinisano protiv virusa korona, a oko 36 odsto je dobilo treću dozu, za koju stručnjaci kažu da je ključni instrument u smanjenju mogućnosti da klinička slika oboljelog zahtijeva intenzivnu njegu ili dovede do fatalnog ishoda.\nIz vlade nije saopšteno sa kakvim kaznama se suočavaju nevakcinisane starije osobe, ali je ministar zdravlja Roberto Speranca saopštio novinarima da će svi koji imaju 50 ili više godina biti provjeravani da li imaju “superzelenu propusnicu”, prije nego što uđu na svoja radna mjesta, a taj sertifikat je rezervisan za one koji su potpuno vakcinisani ili koji su se nedavno oporavili od kovid-19.\nZahtjev za “superzelenom propusnicom” na radnom mjestu za starije radnike u javnom i privatnom sektoru, stupa na snagu 15. februara, kako bi im se omogućilo da se potpuno vakcinišu ako nisu do sada.\nVlada je takođe odredila da svi koji rade na univerzitetima moraju biti vakcinisani, bez obzira na godine, a trenutno je vakcinacija obavezna za nastavnike u školama, zdravstvene radnike, pripadnike vojske i policije, bez obzira na godine.\nTakođe je usvojena mjera prema kojoj će svako ko radi ili dobija usluge u kozmetičkim salonima i sličnim ustanovama morarti da ima negativan test na virus korona, ako nije vakcinisan ili se nije nedavno oporavio od kovid-19.\nIsto pravilo važiće i za prodavnice u tržnim centrima i za banke i pošte, a apoteke i prehrambene prodavnice će biti izuzete od ovog pravila, navodi AP.\nTri požara u Banjaluci u protekla 24 časa


Farma 5: Ivan Marinković - Sara je zaljubljena u mene! - ShowBiz - Region - Vesti - Svet Plus\n13:22 8. DEC 2013.\nIvan Marinković je ulaskom Andrije Akija Markovića na imanje dobio "korpu" od Sare. Nakon što je mladi pevač izbačen iz rijalitija, nove šanse su se otvorile za bivšeg muža Goce Tržan, te on od lepe manekenke ne odustaje.\n"Ja ne krijem da sam zaljubljen u Saru. A mislim i da je ona zaljubljena u mene! Bilo bi suvišno očekivati da se između nas na imanju nešto više od ovoga desi, ali mislim da naš odnos ide uzlaznom putanjom", samouvereno je zaključio bivši muž Goce Tržan.\nSara je po običaju davala diplomatske odgovore, te uz osmeh na Ivanove reči kazala da se njih dvoje "samo druže", te da mnogi farmeri pričaju da su njih dvoje zaljubljeni, ali da se ona na to ne obazire, niti joj smeta. Takođe, ona je rekla i da dok su na imanju ništa više od drugarstva ne može da se desi između njih dvoje.


Fazlić: Projekt aerodroma u Bihaću realan kroz naredne četiri godine – Biznis.ba\nNaslovnaBiHFazlić: Projekt aerodroma u Bihaću realan kroz naredne četiri godine\nobjavljeno 28. maj 2019. u 13:03\n-Ovaj sastanak je i dio kampanje, kojom želimo pokazati da je aerodrom u Bihaću realna opcija kroz dvije do četiri godine. Zaista intenzivno na tome radimo i sasvim je razumljiva saradnja i prijateljski odnos s ljudima koji vode velike aerodrome u regionu. Već sutra imamo sastanak s federalnim premijerom Fadilom Novalićem i njegovim saradnicima, kako bismo našli način osiguravanja sredstava za realizaciju ovog projekta – rekao je gradonačelnik Fazlić.\n-Dogovorili smo neke vrlo konkretne stvari. Tako će direktor bihaćkog aerodroma i projektni tim biti moji gosti u Beogradu, gdje će vrhunski inžinjeri dati svoje mišljenje o cijelom projektu. Gradonačelnik Fazlić i direktor Sedić mogu računati na mene i moj tim, kao da smo u istoj kancelariji, učinit ćemo sve da pomognemo. Ovdje se definitivno možete osloniti na nekoliko potencijala, a to su prije svega veliki broj iseljenika u gotovo svim evropskim zemljama, Nacionalni park “Una” i posebno samo 40 kilometara udaljenosti od Plitvičkih jezera. Zbog toga je aerodrom u Bihaću izuzetno interesantan projekat – ustvrdio je direktor aerodroma “Nikola Tesla” u Beogradu.\n-To su sredstva na godišnjem nivou za unapređenje avio-prometa u BiH, kojima ćemo ove godine krenuti s gradnjom uzletno-sletne piste. U 2019. godini ćemo realizirati još nekoliko manjih infrastrukturnih projekata, te nastaviti s otkupom zemljišta koje je potrebno za izgradnju aerodromskog kompleksa – riječi su direktora JP Aerodrom Bihać Elvedina Sedića.


Kraj jedne ere - Google uklonio podvučene linkove - IT magazin\nKraj jedne ere - Google uklonio podvučene linkove\nGoogle je svoj život počeo kao istraživački projekat 1996. godine sa ciljem da se šeta kroz internet i stvori endžin za njegovu pretragu, 18 godina kasnije, kompanija uklanja i poslednje tragove dizajna koji je preostao iz te ere.\nKompanija povlači podvučene linkove iz rezultata pretrage predstavljene 90-ih godina prošlog veka i to se zaista može nazvati krajem jedne ere s obzirom da su ovakvi linkovi postali poznati metod koji koriste developeri kako bi naglašavali linkove na sajtovima kao što su Geocities i Altavista.\nU pitanju je najveća vizuelna promena, ali Google je rešio da promeni i druge elemente prikazivanja rezultata pretrage na desktop uređajima.\n„Povećali smo veličinu poločica sa rezultatima pretrage, uklonili smo podvučene linkove i izjednačili sve linije. Ovo poboljava jasnoću čitanja i generalno stvara znatno čistiji izgled“, tvrdi glavni dizajner Googlea Džon Vajli.\nOve promene donekle će unifikovati pretragu na desktop kompjuterima sa onom dostupnom za mobilne uređaje.\nIako se promene čine minornim, one su za Google prilično značajne s obzirom da vrlo retko menja svoj dizajn.


SBC 19 // Hatef Moeil Vs Marko Petković | Serbian Battle Championship MMA Mixed Martial Arts Event\nPočetna » Novosti » SBC 19 // Hatef Moeil vs Marko Petković\nSBC 19 // Hatef Moeil vs Marko Petković\nPublika će u Novom Sadu 01. decembra na velikoj internacionalnoj Serbian Battle Championship 19 priredbi, u Velikoj hali novosadskog SPENSa, imati zadovoljstvo da uživa u još jednom vrhunskom teškaškom duelu, ovog puta za titulu SBC šampiona!\nU svom drugom nastupu na Serbian Battle Championship turniru, gost iz Beograda, Marko Petković, predstaviće svoje veliko srce i borilačko umeće publici u Novom Sadu i pokušaće da dodje do treće pobede u profesionalnoj karijeri i kruniše je pojasom prvaka. Borac iz MMA i BJJ akademije Secutor, spreman je da u svom nastupu na SBCu impresionira sve prisutne i ostvari najvažniji trijumf na priznatoj medjunarodnoj MMA pozornici. Marko je osvajač najsjajnijih odličja na grepling takmičenjima i u brazilskoj džiju-džici, i takodje je najbolji takmičar u neolimpijskim disciplinama Rvačkog Saveza Srbije za 2017. godinu. Osvajač je prvog mesta na Prvenstvu Srbije u kikboks, Kick Light Contact u kategoriji seniora.\nMarka će u SBC heksagonu dočekati izuzetno opasan protivnik iz Irana, koji na ovaj meč dolazi iz Nemačke, i predstavlja University of Fighting tim iz Dizeldorfa, Hatef Moeil. Jedna je od velikih teškaskih nada nemačkog MMA sporta, borac koji je nastupao na SBCu i KSWu, gledaće da u Srbiji ostvari svoju sedmu veliku pobedu, najveću u dosadašnjoj karijeri, kruniše se pojasom SBC šampiona, i tako dodatno istakne svoje ime na evropskoj MMA sceni. Ovo će mu biti drugi meč pod SBC banerom, i daće sve od sebe da se publici u Srbiji i Novom Sadu još jednom predstavi u najboljem mogućem svetlu i ostvari pobedu nad mladim i opasnim protivnkom, i odnese pojas u Dizeldorf..\nOčekuje nas vrhunski duel dva beskompromisna ratnika! Ovaj internacionalni teškaški dvoboj samo je delić vrhunskog spektakla koji će se odigrati pod SBC 19 banerom u Novom Sadu 01. decembra! Osigurajte svoje karte na vreme i dodjite na vrhunski MMA spektal!\n#sbc #sbc19 #serbianbattlechampionship #mma #serbia #srbija #novisad\nPrevious: SBC 19 // OGNJEN “MASTER” SALATIĆ vs BRUNO LEANDRO SOARES LOBATO\nNext: SBC 19 // DAMIR “DADO” MIHAJLOVIĆ vs JHONNY “LENHADOR” CARLOS


Marta Mratinković pobednik u konkurenciji mlađih juniorki u finalu Kupa Streljačkog saveza Srbije - JUGPRESS\nMarta Mratinković iz Streljačkog kluba “GT” iz Leskovca, iako još uvek kadetkinja, osvojila je prvo mesto dobila i titulu pobednika kupa u konkurenciji mlađih juniorki u finalu Kupa Streljačkog saveza Srbije\nOna je u finalu ubedljivo pobedila sa četiri kruga prednosti, ostavivši iza sebe članove reprezentacije Srbije. Ona je osvojila i drugo mesto u konkurenciji kadetkinja\nU Smederevu je održano Finale kupa Streljačkog saveza Srbije u gađanju vazdušnim oružjem B programa (pionirska, kadetska i kategorija mlađih juniora i juniorki).\nU svakoj kategoriji se takmičilo po 10 najboljih strelaca sa ranijih takmičenja, a Streljački klub “GT” iz Leskovca su predstavljala tri strelca vazdušnim pištoljem.\nĐorđe Petrović je u konkurenciji mlađih juniora vazdušnim pištoljem ušao u finalno gađanje kao osmoplasirani i na kraju je osvojio 6. mesto. Teodora Milčić je zauzela 10 mesto u konkurenciji mlađih juniorki vazdušnim pištoljem.\nNeka Vaš komentar bude prvi na "Marta Mratinković pobednik u konkurenciji mlađih juniorki u finalu Kupa Streljačkog saveza Srbije"


Predsednica Atifete Jahjaga susrela se sa Generalnim sekretarom OUN-a, Ban Ki Moonom - Novosti i Događanja - Predsednik Republike Kosova - Hashim Thaçi\nPredsednica Atifete Jahjaga susrela se sa Generalnim sekretarom OUN-a, Ban Ki Moonom\nPredsednica Republike Kosova, g-đa Atifete Jahjaga, u Abu Dhabiju Ujedinjenih Arapskih Emirata gde učestvuje na Svetskom samitu o budućnosti energetike, susrela se sa Generalnim sekretarom OUN-a , Ban Ki Moonom.\nPredsednica Jahjaga i Generalni sekretar OUN-a, Ban Ki Moon, razgovarali su o aktuelnim tokovima na Kosovu i procesima kroz koje Kosovo prolazi. Predsednica Jahjaga je rekla da članstvo Kosova u međunarodnim organizacijama i mehanizmima je značajan i pomoći će u očuvanju mira i stabilnosti u celoj regiji.\nPredsednica Jahjaga je rekla da Kosovo ima značajnu ulogu kao faktor stabilnosti. Ona je rekla da dijalog sa Srbijom mora da pruži rešenje na osnovu najboljih evropskih praksi.\nPredsednica Republike Kosova je rekla da pitanje tri opština na severu Kosova je pitanje vladavine zakona i istakla neophodnost raspuštanja ilegalnih struktura, koje drže kao taoca srpski narod na tom delu Kosova. Ona je rekla da na tom delu zemlje mora da se sprovodi paket Ahtisaarija i da se moraju održati lokalni izbori.\nGeneralni sekretar OUN-a, Ban Ki Moon, je rekao da sa nada da će se stvari na severu Kosova biti rešeni na miran način. On je rekao da dijalog između Kosove i Srbije je najbolji način za napredak.


Poslanici: Kosovski građani hitno da prestanu da plaćaju struju za Sever | KoSSev\nPoslanici: Kosovski građani hitno da prestanu da plaćaju struju za Sever\nČetvrtak 14. decembar 2017, 09:50\nIzvor: Telegrafi (Tekst je izvorno preveden sa albanskog, osim naslova koji je adaptiran; odrednica danas izmenjena je u utorak)\nOdbor za lјudska prava, rodnu ravnopravnost i nestala lica u utorak je razgovarao o izveštaju ombudsmana o obračunu električne energije potrošene u četiri severne opštine na Kosovu.\nOmbudsman Hiljmi Jašari je izvestio komisiju, iznoseći hronologiju istrage ovog predmeta od 7. aprila ove godine. On je rekao da godišnji troškovi koji se naplaćuju građanima Kosova iznose negde oko 8 miliona evra.\n"Mi smo u procenama, koje smo napravili sa ZRRE (regulatorni ured za energiju), kada smo razmatrali ovo pitanje, tačno naveli: da je ovih 4,5% u računima za električnu energiju koji se naplaćuju za sever navedeno na nivou cena" i pretpostavili smo da se ovo u računima ne iskazuje, jer bi svaki građanin sigurno iskoristio mehanizam podnošenja žalbe.\n"Međutim, ovo nije korektno i to nije transparentnost u rešavanju ovog pitanja. Sa druge strane, postoji još jedan fenomen do kojeg smo došli sa ZRRE-om, jer je uvećanje od 4,5 procenata na nivou ukupne cene urađeno sa pretpostavkom predračuna od 20 evra po potrošaču, što se razlikuje od onoga što može da bude i 30 ili 40 evra, a to ne predstavlјa 4,5 posto, nego je vrednost mnogo veća, što je činjenica koju lako mogu i stručnjaci da dokažu," rekao je Jašari.\nU vezi sa pitanjem nadoknade, ombudsman je rekao da je najbolјi način da se ova forma izvrši na sledećim računima po istoj vrednosti.\n"Bez njihovog znanja i bez pružanja mogućnosti da se takva odluka ospori opterećeni su (građani) ovim dugom, sada je dužnost državnih organa da oslobode građane ovakvog postupanja, eventualno i sudski, ali kao najjednostavniji obrazac kompenzacije je u formi smanjenja u iznosu koji je plaćen na prošlim računa, a na narednim računima u istoj vrednosti," rekao je ombudsman.\nČlan komisije, Milјana Nikolić, zatražila je od Jašarija da joj odgovori da li je u računima koji se fakturišu građanima Kosova naveden iznos energije koja se troši na severu, dok je Jašari odgovorio da građani nisu primetili teret (dodatni iznos), jer deo utrošene električne energije koji se odnosi na sever nije prikazan u ceni.\nPoslanica PDK-a, Medžide Mjaku-Topali, rekla je da ovo pitanje treba da se raspravi na narednoj sednici Skupštine. Ona je dodala da se radi o kršenju zakona, gde građani plaćaju struju građanima severa.\nPoslanica PDK-a, Ljuljeta Veseljaj, rekla je da se 8 miliona evra plaća za militante koji su ubijali Albance na Kosovu, što predstavlјa dvostruko kršenje lјudskih prava.\n"Kao građani Kosova u svakoj porodici smo osetili ovu zabrinutost i primetili da su računi za električnu energiju veoma visoki s obzirom na potrošnju, ali nismo znali gde je problem. Još je neprijatnije, jer postoje porodice koje imaju ubijene, ne znaju gde su njihovi članovi i plaćaju za ljude koji su ubili njihove članove porodice. Osam miliona evra da se plaća za militante koji su ubijali, silovali i proterali ljude iz kuća je dvostruko kršenje ljudskih prava," rekla je Veseljaj.\nPoslanica LDK-a, Ljirije Kajtazi, izjavila je da je ovo pitanje obudsman Hiljmi Jašari s pravom pokrenuo. Prema njenim rečima, ovaj obrazac kršenja lјudskih prava ne postoji nigde na svetu i ova diskriminacija mora da se prekine.\nOna je predložila da Regulatorna kancelarija za energetiku (ZRRE) ovoj parlamentarnoj komisiji takođe dostavi izveštaj na narednom sastanku, sa čim se složila većina članova komisije.\nI poslanik Sami Kurteši iz pokreta Samoopredelјenje rekao je da se, ukoliko se ovo kršenje prava građana vrši svesno, radi o krivičnom delu.\nS obzirom na nalaze, ombudsman je dao tri preporuke:\nPrva preporuka navodi da ZRRE hitno zaustavi nezakonite postupke fakturisanja električne energije utrošene na severu Republike Kosovo potrošačima u ostatku zemlјe.\nDruga preporuka navodi da Vlada, u saradnji sa ZRRE i KEDS-om, pronađe alternativni način za izbegavanje gubitaka na severu, tretirajući sve potrošače jednako, u skladu sa ustavnim i zakonskim normama protiv diskriminacije.\nTakođe, u trećoj preporuci obudsmana navedeno je da će ZRRE, u skladu sa Zakonom o energetskom regulatoru, doneti odluku kojom će se tarifno smanjenje odobriti u meri u kojoj bi se omogućila kompenzacija za potrošače koji su nepravedno plaćali i nastavlјaju da plaćaju električnu energiju potrošenu u četiri severne opštine.\nOsim Milјane Nikolić, člana Srpske liste, ostali članovi Komisije za lјudska prava glasali su za usvajanje izveštaja ombudsmana.


Realizovano 200 projekata za tri godine na jugoistoku i jugozapadu Srbije\n14. septembar 2017., Vlasinsko jezero\nZavršen i projekat zaštite geografske oznake vlasinski med\n„Zahvaljujući projektima koje su u poslednje tri godine finasirale Evropska unija (EU) i Vlada Švajcarske na jugoistoku i jugozapadu Srbije otvoreno je blizu 100 novih preduzeća i zaposleno 300 ljudi, istakao je Grem TIndal, menadžer programa Evropski PROGRES na trećem godišnjem sastanku Upravnog odbora koji je danas održan na Vlasinskom jezeru.\nOd 251 projekta koji su finansirale EU i Vlada Švajcarske preko Evropskog PROGRESa, jednog od najvećih razvojnih programa u Srbiji, 80 odsto projekata je već završeno, a vidljivi su i prvi efekti koji doprinose društvenom i ekonomskom razvoju 34 lokalne samouprave.\n„Značajno smo poboljšali ekonomsku i socijalnu infrastrukturu, doprineli većem razumevanju procesa dobrog upravljanja i rodne ravnopravnosti, a u narednom periodu na vama je da ove procese primenjujete u svom radu i projektima“, rekla je Ana Stanković, menadžerka projekata Delegacije EU u Srbiji.\nKako je na sastanku Upravnog odbora rečeno posebno je važan napredak koji je prema analizama koje Evropski PROGRES radi u partnerstvu sa lokalnim samoupravama, ostvaren u unapređenju konkurentnosti. Više od tri četvrtine programskih opština je značajno povećalo svoju konkurentnost i to posebno u upravljanju finasijama, pripremi tehničke dokumentacije, izdavanju građevinskih dozvola i pružanju opštinskih usluga, odnosno onim oblastima na kojima je bila fokusirna podrška putem programa Evropski PROGRES.\nUspešno realizovan projekat zaštite geografske oznake vlasinskog meda za koji su EU i Vlada Švajcarske preko Evropskog PROGRESa opredelili 10.000 evra upravo je jedan od primera podrške unapređenju konkurentnosti lokalne privrede i proizvođača koji će doprineti i boljoj promociji područja Vlasine.\n„Naš med je poseban baš zbog pčelinje ispaše na Vlasinskoj visoravni, koja je uredbom Vlade Srbije proglašena za Predeo izuzetnih odlika i zato i ima posebnu aromu lekovitih biljaka. Sada će uz geografsku oznaku 80 naših članova moći da poveća plasman proizvoda, unapredi i ujednači tehnologiju proizvodnje, a nadamo se da će se i broj mladih pčelara povećati“, rekao je Ivica Kostić iz pčelarskog udruženja „Matica“ iz Surdulice.\nUdruženje je preko Evropskog PROGRESa dobilo tehničku pomoć u izradi specifikacije i laboratorijskih analiza za registrovanje geografske oznake Vlasinskog meda koja predstvalja garanciju kvaliteta i daje proizvodu dodatu vrednost i mogućnost da bude konkurentniji na tržištu. Specifikacije je odobrio Zavod za zaštitu intelektulane svojine Republike Srbije.\nPredstavljajući dosad postignute rezultate programa ocenjeno je da je napredak ostvaren i u oblasti infrastrukture. Naime, 40 glavnih projekata pripremljenih uz podršku Evropskog PROGRESa mogu da privuku potencijalne investicije u vrednosti od 29 miliona evra, što premašuje ukupan budžet Evropskog PROGRESa za pet miliona evra, dok je sedam opština već dobilo donacije vredne više od tri miliona evra.\nRadovi na 19 lokalnih infrastrukturnih projekata se odvijaju po planu, a istaknuta je važnost infrastrukturnih projekata u 14 opština uključenih u realizaciju Evropskog PROGRESa za koje je EU opredelila više od 3,2 miliona evra. Ovi projekti su ugovoreni kroz Nacionalni program IPA 2013, prvi koji se sprovodi u decentralizovanom upravljanju EU sredstvima. Takođe, ugovorena su još dva regionalna projekta koje realizuje Sektor za ugovaranje i finansiranje programa iz sredstava Evropske unije koji radi pri Ministarstvu finansija - a to su završetak izgradnje novog hirurškog bloka Gradske bolnice u Vranju i izgradnja zgrade za hitnu službu Doma zdravlja u Novom Pazaru.\nSa trećeg godišnjeg sastanka Upravnog odobra Evropskog PROGRESa je poručeno da će donatori nastaviti podršku razvoju juga zemlje, a da je neophodno da svi partneri, prvenstveno lokalne samouprave aktivno učestvuju u finalizaciji projekata kako bi u nove programe ušli bez nedovršenih poslova sa stečenim iskustvima i naučenim lekcijama.\n Projekti se realizuju u Babušnici, Blacu, Bujanovcu, Leskovcu, Merošini, Novoj Varoši, Novom Pazaru, Priboju, Prijepolju, Sjenici, Surdulici, Svrljigu, Trgovištu i Vranju.


Izvor slike: https://thenewdivinehumanity.com/\nGalaktička Federacija kao vid organizacije je imala svoju ličnu evoluciju intergalaktičke saradnje.\nOd nastanka Univerzuma u kome se nalazi planeta Zemlja i solarni sistem, mnoge zvezdane civilizacije su se vremenom razvijale, evoluirale i dostigle određen nivo u Svesti.\nKako su dostigle jedan nivo u Svesti imale su prirodnu potrebu i težnju da razmene svoja iskustva, znanje, informacije i tehnološka dostignuća sa drugim civilizacijama.\nNa taj način je došlo do višeg oblika integalaktičke saradnje tako što su civilizacije međusobnom saradnjom podupirale obostrani duhovni razvoj i evoluciju.\nGalaktička Federacija kao vid organizacije je imala svoju ličnu evoluciju intergalaktičke saradnje.Kako je već rečeno devolucija kao prirodni proces ne postoji u Kreaciji.\nMeđutim kod određenih civilizacija kao što su Reptilijanci, Drakosi i Orionci došlo je do neprirodne devolucije te su razvile mentalitet osvajačkih i kolonizatorskih civilizacija.\nKako bi se ponovo upostavio balans u Kreaciji, prirodno se pojavila potreba da se integalaktička saradnja različitih civilizacija podigne na viši nivo, na nivo organizacije odnosno Galaktičke Federacije kao vida protivteže u Kreaciji nasuprot osvajačkim i kolonizatorskim pretenzijama civilizacija sa nižom frekvencijom i stepenom svesti.\nGalaktička Federacija je vremenom evoluirala u organizaciju čija je namera da se održi red u Kreaciji i podrži Izvor Kreacije tako što bi se koordinirala sa Izvorom i sprovodila odluke, strogo poštujući principe i načela Izvora.\nGalaktička Federacija kao organizacija je vrlo velika i prostire se širom Univerzuma.\nOna ima svoju ispostavu odnosno predstavništvo u svakom solarnom sistemu. Na taj način uspeva u potpunosti da prati svaku pojavu i promenu u nekom solarnom sistemu ili na planeti.\nU slučaju planete Zemlje i solarnog sistema, sedište ogranka Galaktičke Federacije nalazi se na zvezdi Alkijon u zvezdanom sistemuPlejade.\nOvo sedište ogranka Galaktičke Federacije ima nadležnosti i ovlašćenja samo za Galaksiju Mlečni Put koja se nalazi u njenoj zoni interesa.\nŠto se tiče našeg solarnog sistema, Galaktička Federacija je odlučila da naš planetoid Mesec iskoristi u svrhe da bude glavna baza Galaktičke Federacije za naš solarni sistem.\nPromenila je namenu Meseca i sada će biti osposobljen da bude centralna baza G.F kao vid ispostave za solarni sistem.\nOvo se radi iz predostrožnosti kako bi G.F imala mogućnost da održava stalnu bezbednost i zaštitu solarnog sistema kao vida hitnog reagovanja u smislu odbrane od mogućih napada reptiloida i orionaca.\nGalaktička Federacija je organizacija koja okuplja različite zvezdane civilizacije i njihove predstavnike.\nČlanice Federacije jesu i humanoidne i nehumanoidne civilizacije. Naravno, pod uslovom da imaju visoku frekvenciju i da budu na visokom stepenu lične Svesti.\nFederacija ima veliki broj članica i stalno joj pristupaju nove civilizacije koje imaju želju da sarađuju sa njom i da budu ujedno i njene članice. Galaktička Federacija u svom sastavu ima veliki broj matičnih brodova i njihovih ispostava odnosno manjih brodova koji služe kao ispomoć matičnim brodovima.\nPored komandnih matičnih brodova u svom sastavu ima i borbene matične brodove i njihove ispostave.\nTakođe u svom sastavu ima prateće biosfere koje u sebi sadrže male ekosisteme i po potrebi se koriste kako bi se posejao novi životni oblik na nekoj uslovnoj planeti.\nSvaka civilizacija koja je članica Federacije šalje svoje predstavnike kao što su naučnici i inženjeri koji obučavaju druge radnike Federacije na matičnim brodovima. Oni time na taj način nude naučnu saradnju, ideje i znanje te su na raspolaganju Federaciji koja zahvaljujući objedinjavanju različitih naučnih znanja i ideja konstantno unapređuju tehnologiju nadograđujući je.\nMnoge civilizacije šalju svoje naučnike i inženjere kako bi se dalje obučavali na matičnim brodovima Federacije, a pored toga i da oni obučavaju druge radnike Federacije.\nGalaktička Federacija pored toga što okuplja različite civilizacije kao članice, ona stavlja pod svoju zaštitu planete, solarne sisteme i zvezde odakle potiču njene članice.\nGalaktička Federacija na svojim matičnim brodovima imaju sektore koji su najbitniji za opšte funkcionisanje određene ispostave koja je zadužena za nadzor nad nekim solarnim sistemom.\nSektori jesu Komandni sektor, Strategijski sektor, Naučni sektor, Medicinski sektor i Inženjerski sektor.\nU svakom pomenutom sektoru u skladu sa opisom poslova raspoređeni su radnici Galaktičke Federacije kao što su komandanti, oficiri, naučnici, inženjeri, arhitekte, iscelitelji itd., koji svojim iskustvima i potrebnim znanjem doprinose funkcionisanju i radu sektora.\nSvaki radnik na matičnim brodovima Galaktičke Federacije ima svoju ulogu i radna zaduženja odnosno zadatke.\nSvi međusobno sarađuju i koordiniraju u skladu sa potrebama Galaktičke Federacije. Pored toga, na matične brodove dolaze mnogi predstavnici iz različitih civilizacija kako bi nastavili svoju obuku i učili u određenom sektoru koji je u skladu sa njihovom obukom.\nMatični brodovi su vrlo veliki, neki veličine omanje planete.\nTipični unutrašnji izgled brodova se ogleda u dugim i povezanim belim hodnicima koji omogućavaju neprimetno prelaženje iz jedne prostorije u drugu prostoriju.\nDizajn prostora je osmišljen tako da svaki funkcionalni deo kao što je sto ili stolica budu deo poda ili zida potpuno neprimetno stopljeni sa celinom prostora.\nSvrha jeste da sve bude funkcionalno, ekonomično i minimalistički bez narušavanja celine prostora.\nHodnici brodova su vrlo frekventni, cirkuliše veliki broj različitih humanoida i nehumanoida koji su privremeni posetioci na brodu i naravno operativni radnici Galaktičke Federacije.\nNa brodovima su razna bića čija tela vibriraju na različitim gustinama od četvrte do sedme gustine.\nGardu odnosno obezbeđenje matičnih brodova Galaktičke Federacije čine najvećim delom Tau Cetinjani.\nOni su najadekvatniji za izvršavanje dužnosti Garde s obzirom da su takvog mentalnog sklopa koji iziskuje brzinu, visprenost, borbenu gotovost i brzu reakciju u slučaju ugroženosti i narušavanja reda i bezbednosti na brodovima.\nPored radnih prostorija i sektora postoje naravno i prostorije u kome se nalaze razne laboratorije gde se vrše eksperimenti ukrštavanja biljnih vrsta, unapređivanje hotikulturnih vrsta za koje su predviđene da se poseju na uslovnoj planeti za život.\nPostoje prostorije za istraživanja i proučavanje. Edukovanje je bitan segment života na matičnim brodovima Galaktičke Federacije te postoje edukativni centri gde mnogi mladi radnici G.F uče i edukuju se u cilju daljeg obučavanja i pripremanja za buduće radne zadatke.\nNaravno nisu samo radne prostorije te koje su u sastavu matičnih brodova, postoje velikih vrtovi nalik botaničkim baštama koje sadrže razne biljne vrste koje čine boravak na brodovima ugodnijim.\nTakođe postoje mnogi kristalni holovi gde se predstavnici iz različitih civilizacija susreću, razgovaraju, druže se i slično.\nCelokupan dizajn i arhitektura matičnih brodova G.F je osmišljen tako da sve bude u čistoj svetlosti i u najčistijoj mogućoj beloj boji. Dizajn i arhitektura brodova odaje utisak kao da se njihova unutrašnjost sastoji iz čestica svetlosti odnosno fotona.\nMatični brodovi Galaktičke Federacije imaju svoju ličnu svest kao živo biće koje ima oko sebe jedinstveno energetsko morfičko polje vrlo nalik energetskom polju informacija ljudskog bića kao i drugog bića.\nS obzirom da matični brodovi imaju svoju ličnu svest, ljudska bića koja su nadarena telepatijom mogu da stupe u telepatski kontakt sa Zemlje sa energetskim poljom matičnog broda i tako imaju pristup opštim informacijama koje su vezane za sam brod.\nNajvažniji centralistički organi upravljanja ogranka odnosno ispostave Galaktičke Federacije jesu Veliko veće i Malo veće koji su zaduženi za nadziranje određenog solarnog sistema i dela galaksije.\nVeća su vrlo bitna s obzirom da oni donose konačne odluke nakon većanja šta treba raditi i koje dalje aktivnosti realizovati.\nOba Veća međusobno koegzistiraju i imaju tesnu interakciju.\nVeliko veće je po broju članova odnosno većnika veći organ upravljanja koji čine predstavnici iz različitih civilizacija.\nTakođe većnici Velikog veća predstavljaju svoju civilizaciju odnosno sve one koje su članice Galaktičke Federacije.\nVelikim većem predsedava predsednik koji se postavlja na to mesto u skladu sa svojim stepenom svesti i ličnom frekvencijom koja mora biti visoka kako bi uopšte bio uzet u obzir prilikom glasanja među članovima Velikog veća.\nPotencijalnog kandidata za mesto predsednika Velikog veća predlaže Malo veće koje proceni nakon svog većanja da je potencijalni kandidat adekvatan za tu funkciju.\nNa većnicima Velikog veća ostaje da glasaju i potvrde postavljanje kandidata na mesto predsednika Velikog veća.\nPredsednik Velikog veća je zadužen za rad i funkcionisanje Velikog veća, saziva sastanke, sinhronizuje se sa Malim većom.\nKada predsednik Velikog veća proceni da je podigao svoju ličnu svest na još viši nivo Svesti i da više ne može adekvatno da vodi Veliko veće, svojevoljno se povlači sa mesta predsednika Velikog veća i pristupa Malom veću koju čine svi bivši predsednici Velikog veća Galaktičke Federacije.\nSvi većnici imaju svoje duhovne vodiče i na sastancima se savetuju sa svojim vodičima i članovima Duhovne Hijerarhije koji sa višeg nivoa Svesti drugačije percepciraju stvari i moguće vremenske linije.\nVećnici su vrlo poštovani i uvaženi u Galaktičkoj Federaciji te organizacija koordinira sa odlukama Velikog i Malog veća.\nVećnici Velikog veća su uvek odeveni u belo-zlatne odore ili plavo-zlatne odore koje imaju svoju simboliku i značenje.\nMalo veće je najvažniji organ upravljanja s obzirom da se u njemu nalaze članovi sa visokim stepenom svesti.\nSvi većnici Malog veća su pre ulaska u Malo veće bili predsednici Velikog veća.\nMalim većem predsedava predsednik koji ima tri lična savetnika.\nSavetnici imaju ulogu savetovanja i davanja mišljenja koje predsednik uzima u obzir i razmatra.\nNakon razmatranja predsednik izlaže razmatrana mišljenja i predloge pred većnicima Malog veća Galaktičke Federacije koji većanjem donose zajednički konsenzus o nečemu.\nTakođe Malo veće daje poslednju reč o podnetim predlozima Velikog veća koje uzmu u razmatranje.\nMalo veće je vrlo uticajno s obzirom da se u njemu nalaze visokofrekventna bića sa visokim stepenom svesti, kao i visoko rangirani članovi Duhovne Hijerarhije te sa visokog nivoa Svesti percepciraju šire moguće vremenske linije i potencijalne događaje.\nVećnici Malog veća glasanjem biraju potencijalnog kandidata za mesto predsednika Malog veća.\nNeposredno po postavljanju na funkciju, predsednik bira tri lična savetnika koji će mu biti podrška prilikom razmatranja podnetih predloga i mišljenja koje većnici iznesu pred predsednikom i Malim većom.\nPlaneta Zemlja zajedno sa ljudskom civilizacijom doživljava novi vid evolucionog skoka na potpuno drugačiji način.\nKolektivna evolucija je novi način kvantne evolucije koju je odobrio Izvor Kreacije kao način ubrzanja duhovne evolucije i svesti kolektiva.\nGalaktička Federacija je tu da podupire evolucioni kvantni skok Zemlje i ljudske civilizacije kao i solarnog sistema koji je bio takođe izložen visokofrekventnoj energiji emitovanom iz Centralnog Sunca Galaksije Mlečni put.